title: Συσταση του Συμβουλίου, της  14ης Νοεμβρίου 2005 , σχετικά με ενέργειες προτεραιότητας για να ενισχυθεί η συνεργασία στον τομέα των αρχείων στην Ευρώπη

text:
               29.11.2005

               EL

               Επίσημη Εφημερίδα της Ευρωπαϊκής Ένωσης

               L 312/55

         ΣΥΣΤΑΣΗ ΤΟΥ ΣΥΜΒΟΥΛΊΟΥ
   της 14ης Νοεμβρίου 2005
   σχετικά με ενέργειες προτεραιότητας για να ενισχυθεί η συνεργασία στον τομέα των αρχείων στην Ευρώπη
   (2005/835/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 5 δεύτερο εδάφιο,
   την πρόταση της Επιτροπής,
   Εκτιμώντας τα ακόλουθα:

               (1)

               Ως επακόλουθο του ψηφίσματος του Συμβουλίου και των υπουργών πολιτισμού που συνήλθαν στο πλαίσιο του Συμβουλίου, της 14ης Νοεμβρίου 1991, για διακανονισμούς όσον αφορά τα αρχεία (1), και των συμπερασμάτων του Συμβουλίου, της 17ης Ιουνίου 1994, σχετικά με την αυξημένη συνεργασία στον τομέα των αρχείων (2), σημειώθηκε αρχική πρόοδος προς μεγαλύτερη συνεργασία μεταξύ των κρατών μελών στον τομέα των αρχείων.

               (2)

               Το ψήφισμα του Συμβουλίου, της 6ης Μαΐου 2003, σχετικά με τα αρχεία στα κράτη μέλη (3) τόνισε τη σημασία που έχουν τα αρχεία για την κατανόηση της ιστορίας και του πολιτισμού της Ευρώπης καθώς και για τη δημοκρατική λειτουργία της κοινωνίας εντός του πλαισίου της διεύρυνσης της Ένωσης την 1η Μαΐου 2004.

               (3)

               Έχουν διεξαχθεί πολυεπιστημονικές συναντήσεις εντός κοινοτικού πλαισίου για τα προβλήματα της διαχείρισης, της αποθήκευσης, της διατήρησης και της ανάκτησης αναγνώσιμων από μηχανή δεδομένων, με τη συμμετοχή δημόσιων διοικητικών υπηρεσιών και εθνικών υπηρεσιών αρχείων καθώς και εκπροσώπων των τομέων της βιομηχανίας και της έρευνας.

               (4)

               Το ψήφισμα του Συμβουλίου της 6ης Μαΐου 2003 τόνισε την ανάγκη περαιτέρω ανάπτυξης εφαρμογών και λύσεων προσφερομένων από τις τεχνολογίες της πληροφορίας και της επικοινωνίας στον τομέα των αρχείων.

               (5)

               Η Επιτροπή υπογραμμίζει το έργο που έχει επιτευχθεί από τα όργανα της Ένωσης στον ειδικό τομέα των κινηματογραφικών αρχείων στην Ευρώπη, συμπεριλαμβανομένων του ψηφίσματος του Συμβουλίου, της 24ης Νοεμβρίου 2003, σχετικά με τη νόμιμη κατάθεση των κινηματογραφικών έργων στην Ευρωπαϊκή Ένωση (4) και της σύστασης του Ευρωπαϊκού Κοινοβουλίου και του Συμβουλίου περί της κινηματογραφικής κληρονομιάς και της ανταγωνιστικότητας των συναφών δραστηριοτήτων της οικείας βιομηχανίας, που θα εγκριθεί πριν από τα τέλη του 2005.

               (6)

               Στο ψήφισμα της 6ης Μαΐου 2003, το Συμβούλιο κάλεσε επίσης την Επιτροπή να υποβάλει έκθεση για την κατάσταση όπως έχει σήμερα και τη μελλοντική ανάπτυξη των αρχείων στη διευρυμένη Ευρωπαϊκή Ένωση. Η «Έκθεση σχετικά με τα αρχεία στη διευρυμένη Ένωση», που εκπονήθηκε από ομάδα εμπειρογνωμόνων των κρατών μελών και εγκρίθηκε τον Φεβρουάριο 2005 (5), αποτελεί στέρεη βάση για την περαιτέρω ανάπτυξη των αρχείων στην Ευρώπη. Μετά από αίτημα του Συμβουλίου περιλαμβάνει προτάσεις για ενέργειες στην πράξη και προσανατολισμούς με στόχο την αυξημένη συνεργασία σε ευρωπαϊκό επίπεδο στον τομέα των αρχείων,

         ΣΥΝΙΣΤΑ:

               A.

               Μια Ευρωπαϊκή Ομάδα Αρχείων, αποτελούμενη από εμπειρογνώμονες ορισμένους από τα κράτη μέλη και τα όργανα της Ένωσης, θα πρέπει να εξασφαλίζει τη συνεργασία και το συντονισμό για γενικά θέματα σχετικά με τα αρχεία και την παρακολούθηση των εργασιών που αναφέρονται στην «Έκθεση για τα αρχεία στη διευρυμένη Ευρωπαϊκή Ένωση» του Φεβρουαρίου 2005, και ειδικότερα των μέτρων προτεραιότητας που αναφέρονται στο σημείο Β της παρούσας σύστασης. Οσάκις κρίνεται σκόπιμο, η Ευρωπαϊκή Ομάδα Αρχείων θα πρέπει επίσης να συνεργάζεται με άλλα σχετικά ευρωπαϊκά δίκτυα, όπως την ομάδα εθνικών αντιπροσώπων για την ψηφιοποίηση και το Ευρωπαϊκό Γραφείο Βιβλιοθηκών, Πληροφοριών και Τεκμηρίωσης (EBLIDA).

               Β.

               Στον τομέα των αρχείων τα ακόλουθα μέτρα:

                           1)

                           Διατήρηση των αρχείων στην Ευρώπη και πρόληψη ζημιών σε αυτά:

                                       —

                                       ανάπτυξη πρότυπου σχεδίου δράσης από την Ευρωπαϊκή Ομάδα Αρχείων για την προαγωγή μέτρων πρόληψης ζημιών σε έγγραφα και αρχεία σε περίπτωση φυσικών καταστροφών και άλλων ζημιογόνων συμβάντων,

                                       —

                                       προώθηση από την Ευρωπαϊκή Ομάδα Αρχείων δράσεων σε κοινοτική κλίμακα για τη διατήρηση και αποκατάσταση εγγράφων και αρχείων που έχουν υποστεί ζημίες,

                                       —

                                       καθιέρωση και προώθηση, μέσω των εθνικών υπηρεσιών αρχείων των κρατών μελών και των υπηρεσιών αρχείων των οργάνων της Ένωσης, προτύπων και προδιαγραφών για την κατασκευή νέων εγκαταστάσεων ειδικά για τη στέγαση αρχείων.

                           2)

                           Ενίσχυση της ευρωπαϊκής διεπιστημονικής συνεργασίας για ηλεκτρονικά έγγραφα και αρχεία που θα πρέπει να αναπτυχθεί περαιτέρω, μεταξύ άλλων και στο πλαίσιο του προγράμματος εργασιών του Συμβουλίου για τον πολιτισμό, ιδίως όσον αφορά το συντονισμό της ψηφιοποίησης (6):

                                       —

                                       αύξηση της συνεργασίας για τη διαφύλαξη της γνησιότητας, της επί μακρόν διατήρησης και της διαθεσιμότητας των ηλεκτρονικών εγγράφων και των αρχείων, ειδικότερα με την ενημέρωση και την επέκταση των σημερινών απαιτήσεων για τη σύσταση συστημάτων διαχείρισης ηλεκτρονικών εγγράφων και αρχείων, όπως το MoReq (Model requirements for electronic documents and archives management systems – Πρότυπες απαιτήσεις για τα συστήματα διαχείρισης ηλεκτρονικών εγγράφων και αρχείων), που προάγουν την καλύτερη δημόσια διοίκηση, καθώς και με τη συνέχιση της διοργάνωσης συναντήσεων DLM (7) για τα ηλεκτρονικά έγγραφα και αρχεία.

                           3)

                           Σύσταση και διατήρηση πύλης στο Διαδίκτυο για έγγραφα και αρχεία στην Ευρώπη ως προτεραιότητα:

                                       —

                                       διάθεση, μέσω των εθνικών υπηρεσιών αρχείων των κρατών μελών και των υπηρεσιών αρχείων των οργάνων της Ένωσης, μιας πύλης στο Διαδίκτυο που θα παρέχει ευκολότερη και διασυνοριακή πρόσβαση σε έγγραφα και αρχεία των κρατών μελών και των οργάνων της Ένωσης. Η πύλη αυτή θα μπορούσε είτε να στεγάζεται σε κάποιον υπολογιστή/εξυπηρετητή της Ευρωπαϊκής Ένωσης είτε από την εθνική υπηρεσία αρχείων ενός κράτους μέλους.

                           4)

                           Προώθηση της βέλτιστης πρακτικής όσον αφορά την εθνική και ευρωπαϊκή νομοθεσία για τη διαχείριση των εγγράφων και αρχείων και την πρόσβαση σε αυτά· οι εθνικές υπηρεσίες αρχείων των κρατών μελών και οι υπηρεσίες αρχείων των οργάνων της Ένωσης θα πρέπει:

                                       —

                                       να παρακολουθούν τα νέα σχέδια νομοθεσίας στον τομέα αυτό που πρόκειται να θεσπιστούν σε οποιοδήποτε κράτος μέλος, με σκοπό να επισημανθούν οι βέλτιστες πρακτικές, ειδικότερα όσον αφορά τις απαιτήσεις για τη διαχείριση των εγγράφων και αρχείων και την πρόσβαση σε αυτά,

                                       —

                                       να διασυνδεθούν τα δεδομένα σχετικά με τη νομοθεσία περί αρχείων και άλλες συναφείς νομοθεσίες σε εθνικό και κοινοτικό επίπεδο και να διευκολυνθεί η χρησιμοποίησή τους με τη σύσταση βάσης δεδομένων, προκειμένου να ενθαρρυνθεί η διάδοση της εν λόγω νομοθεσίας. Η εν λόγω βάση δεδομένων θα μπορούσε να στεγάζεται είτε σε κάποιον υπολογιστή/εξυπηρετητή της Ευρωπαϊκής Ένωσης είτε από την εθνική υπηρεσία αρχείων ενός κράτους μέλους. Είναι σκόπιμο να ληφθούν υπόψη οι εργασίες που έχουν αναληφθεί στο πλαίσιο του σχεδίου της ευρωπαϊκής βάσης δεδομένων σχετικά με τη νομοθεσία, που προωθείται από τον ευρωπαϊκό κλάδο του Διεθνούς Συμβουλίου Αρχείων, EURBICA, όπως αναφέρεται στην «Έκθεση για τα αρχεία στη διευρυμένη Ευρωπαϊκή Ένωση» (ενέργεια προτεραιότητας 4.2).

                           5)

                           Θέσπιση μέτρων για την πρόληψη της κλοπής αρχειοθετημένων εγγράφων:

                                       —

                                       ανάπτυξη σχεδίου δράσης και κοινών προσανατολισμών των εθνικών υπηρεσιών αρχείων των κρατών μελών που θα καταστήσουν δυνατή την ανταλλαγή πληροφοριών και βέλτιστων πρακτικών προκειμένου να καταπολεμηθεί η κλοπή αρχειοθετημένων εγγράφων και να προαχθεί η ανάκτηση κλαπέντων εγγράφων.

               Γ.

               Τα κράτη μέλη και τα όργανα της Ένωσης θα πρέπει από κοινού να προάγουν την εφαρμογή των μέτρων προτεραιότητας που επισημάνθηκαν στην «Έκθεση για τα αρχεία στη διευρυμένη Ευρωπαϊκή Ένωση» του Φεβρουαρίου 2005 και αναφέρονται στο σημείο Β της παρούσας σύστασης. Η εφαρμογή των εν λόγω μέτρων προτεραιότητας θα λάβει υπόψη τις εργασίες των ομάδων που έχουν συσταθεί στο πλαίσιο της Ευρωπαϊκής Επιτροπής Εθνικών Αρχειοφυλάκων, ειδικότερα όσον αφορά τη συνεργασία στους τομείς της ασφάλειας και διατήρησης αρχείων και τη δημιουργία ευρωπαϊκής πύλης για πρόσβαση στις πληροφορίες. Η έγκριση της παρούσας σύστασης και η εφαρμογή των μέτρων αυτών δεν συνεπάγονται αφ’ εαυτών τη δέσμευση νέων δημοσιονομικών πόρων ούτε από την Ευρωπαϊκή Ένωση ούτε από τα κράτη μέλη. Ει δυνατόν και σύμφωνα με τις σχετικές διαδικασίες, η Ευρωπαϊκή Ένωση θα προσπαθήσει, στο πλαίσιο υφιστάμενων προγραμμάτων, να στηρίζει σχέδια που αποσκοπούν στην εφαρμογή των μέτρων αυτών.

               Δ.

               Το αργότερο τρία έτη μετά την ημερομηνία δημοσίευσης της παρούσας σύστασης, η Ευρωπαϊκή Ομάδα Αρχείων θα πρέπει να υποβάλει έκθεση προόδου για την εφαρμογή των μέτρων προτεραιότητας που αναφέρονται στο σημείο Β.

      Βρυξέλλες, 14 Νοεμβρίου 2005.

            Για το Συμβούλιο

            H Πρόεδρος

         T. JOWELL

      (1)  ΕΕ C 314 της 5.12.1991, σ. 2.

      (2)  ΕΕ C 235 της 23.8.1994, σ. 3.

      (3)  ΕΕ C 113 της 13.5.2003, σ. 2.

      (4)  ΕΕ C 295 της 5.12.2003, σ. 5.

      (5)  COM(2005) 52 τελικό.

      (6)  Σχέδιο συμπερασμάτων του Συμβουλίου για το πρόγραμμα εργασιών περιόδου 2005-2006 για τον Πολιτισμό (έγγραφο 13839/04).

      (7)  DLM = Διαχείριση κύκλου ζωής των εγγράφων.


Σύσταση του Ευρωπαϊκού Κοινοβουλίου προς το Συμβούλιο που αφορά την μελλοντική ανάπτυξη της Ευρωπόλ και την πλήρη ένταξή της στο θεσμικό σύστημα της Ευρωπαϊκής Ένωσης


               20.6.2014

               EL

               Επίσημη Εφημερίδα της Ευρωπαϊκής Ένωσης

               C 188/1

         Σύσταση αναφορικά με κανονισμό του Συμβουλίου που τροποποιεί τον κανονισμό (ΕΚ) αριθ. 2533/98 σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα
   (ΕΚΤ/2014/13)
   (υποβληθείσα από την Ευρωπαϊκή Κεντρική Τράπεζα)
   (2014/C 188/01)
   ΑΙΤΙΟΛΟΓΙΚΗ ΕΚΘΕΣΗ
   Ι.   ΕΙΣΑΓΩΓΗ

   Στις 23 Νοεμβρίου 1998, το Συμβούλιο της Ευρωπαϊκής Ένωσης εξέδωσε τον κανονισμό (ΕΚ) αριθ. 2533/98 (1). Η ΕΚΤ είχε προηγουμένως υποβάλει στο Συμβούλιο τη σύσταση ΕΚΤ/1998/10 (2) σύμφωνα με το άρθρο 107 παράγραφος 6 της Συνθήκης για την ίδρυση της Ευρωπαϊκής Κοινότητας. Εν συνεχεία η ΕΚΤ υπέβαλε τη σύσταση ΕΚΤ/2008/9 (3), κατόπιν της οποίας εκδόθηκε ο κανονισμός (ΕΚ) αριθ. 951/2009 του Συμβουλίου (4). Ως εκ τούτου, ενδείκνυται να τηρηθεί η ίδια διαδικασία, η οποία πλέον προβλέπεται στο άρθρο 129 παράγραφος 4 της Συνθήκης για τη λειτουργία της Ευρωπαϊκής Ένωσης, και να εισαχθούν οι προτεινόμενες τροποποιήσεις του κανονισμού (ΕΚ) αριθ. 2533/98.
   II.   ΣΧΟΛΙΑΣΜΟΣ ΤΩΝ ΑΡΘΡΩΝ

      Χρήση στατιστικών πληροφοριών για την εκτέλεση εποπτικών λειτουργιών

   Προκειμένου να ελαχιστοποιείται ο φόρτος εργασίας όσον αφορά την παροχή στοιχείων και να συλλέγονται άπαξ τα σχετικά δεδομένα, οι εθνικές κεντρικές τράπεζες (ΕθνΚΤ) έχουν εξουσιοδοτηθεί να χρησιμοποιούν εμπιστευτικές πληροφορίες στο πλαίσιο της εκτέλεσης των λειτουργιών τους στον τομέα της εποπτείας σύμφωνα με το άρθρο 8 παράγραφος 1 στοιχείο δ) του κανονισμού (ΕΚ) αριθ. 2533/98. Θα πρέπει να οριστεί ειδικότερα ότι η ΕΚΤ, στην οποία έχουν ανατεθεί ειδικές λειτουργίες στον τομέα της προληπτικής εποπτείας των πιστωτικών ιδρυμάτων με τον κανονισμό (ΕΕ) αριθ. 1024/1013 του Συμβουλίου (5), μπορεί να χρησιμοποιεί εμπιστευτικές πληροφορίες στο πλαίσιο της εκτέλεσης των ως άνω λειτουργιών, όπως ακριβώς και οι ΕθνΚΤ, στις οποίες έχουν ανατεθεί ειδικές λειτουργίες στον τομέα της προληπτικής εποπτείας.
   Ταυτόχρονα, θα πρέπει να διευκρινιστεί ότι μέλη του ΕΣΚΤ και άλλες αρχές των κρατών μελών και της Ένωσης, οι οποίες είναι αρμόδιες α) για την εποπτεία των χρηματοπιστωτικών ιδρυμάτων, αγορών και υποδομών και β) για τη σταθερότητα του χρηματοπιστωτικού συστήματος, μπορούν να διαβιβάζουν προς τον Ευρωπαϊκό Μηχανισμό Σταθερότητας (ΕΜΣ) εμπιστευτικές πληροφορίες προς υποστήριξη των σχετικών καθηκόντων. Στις αρχές μπορούν να συγκαταλέγονται οι αρμόδιες αρχές που είναι υπεύθυνες για την εποπτεία και τη μακροοικονομική επίβλεψη, οι ευρωπαϊκές αρχές εποπτείας (6), το Ευρωπαϊκό Συμβούλιο Συστημικού Κινδύνου και οι αρχές που έχουν εξουσιοδοτηθεί να εξυγιαίνουν πιστωτικά ιδρύματα.

      Σύσταση

         «ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
         που τροποποιεί τον κανονισμό (ΕΚ) αριθ. 2533/98 του Συμβουλίου σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα
         ΤΟ ΣΥΜΒΟΥΛIΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5.4,
         Έχοντας υπόψη τη σύσταση της Ευρωπαϊκής Κεντρικής Τράπεζας,
         Έχοντας υπόψη τη γνώμη του Ευρωπαϊκού Κοινοβουλίου,
         Έχοντας υπόψη τη γνώμη της Επιτροπής,
         Αποφασίζοντας σύμφωνα με τη διαδικασία του άρθρου 129 παράγραφος 4 της Συνθήκης για τη λειτουργία της Ευρωπαϊκής Ένωσης και του άρθρου 41 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 2533/98 (7) αποτελεί βασική συνιστώσα του νομικού πλαισίου που υποστηρίζει τα καθήκοντα της Ευρωπαϊκής Κεντρικής Τράπεζας (ΕΚΤ) όσον αφορά τη συλλογή στατιστικών πληροφοριών με τη συνδρομή των εθνικών κεντρικών τραπεζών. Η ΕΚΤ επαφίεται σταθερά στον παρόντα κανονισμό προκειμένου να διενεργεί και να παρακολουθεί τη συντονισμένη συλλογή των στατιστικών πληροφοριών που είναι απαραίτητες για την ανάληψη των καθηκόντων του Ευρωπαϊκού Συστήματος Κεντρικών Τραπεζών (ΕΣΚΤ), περιλαμβανομένης της συμβολής στην εκ μέρους των αρμόδιων αρχών ομαλή άσκηση πολιτικών που αφορούν την προληπτική εποπτεία των πιστωτικών ιδρυμάτων και τη σταθερότητα του χρηματοπιστωτικού συστήματος, σύμφωνα με τα ειδικότερα οριζόμενα στο άρθρο 127 παράγραφος 5 της Συνθήκης.

                     (2)

                     Ο κανονισμός (ΕΕ) αριθ. 1024/2013 (8) αναθέτει στην ΕΚΤ ειδικά καθήκοντα σχετικά με πολιτικές που αφορούν την προληπτική εποπτεία των πιστωτικών ιδρυμάτων και τη σταθερότητα του χρηματοπιστωτικού συστήματος εντός της Ένωσης και των επιμέρους κρατών μελών.

                     (3)

                     Για να ελαχιστοποιηθεί ο φόρτος εργασίας όσον αφορά την παροχή στοιχείων από τις μονάδες παροχής στοιχείων και να διασφαλιστούν, αφενός, η ενδεδειγμένη άσκηση εποπτείας των χρηματοπιστωτικών ιδρυμάτων, αγορών και υποδομών που ανατίθεται σε όλες τις αρμόδιες αρχές και, αφετέρου, η ενδεδειγμένη εκτέλεση των καθηκόντων που ανατίθενται σε αρχές αρμόδιες για την προστασία της σταθερότητας του χρηματοπιστωτικού συστήματος, είναι αναγκαίο να τροποποιηθεί ο κανονισμός (ΕΚ) αριθ. 2533/98, έτσι ώστε να καταστεί δυνατή η διαβίβαση και χρήση των στατιστικών πληροφοριών που συλλέγει το ΕΣΚΤ μεταξύ των μελών του και των οικείων αρχών. Στις αρχές αυτές θα πρέπει να συμπεριλαμβάνονται οι αρμόδιες αρχές που είναι υπεύθυνες για την εποπτεία των χρηματοπιστωτικών ιδρυμάτων, αγορών και υποδομών και για τη μακροπροληπτική επίβλεψη, οι ευρωπαϊκές εποπτικές αρχές (9), το Ευρωπαϊκό Συμβούλιο Συστημικού Κινδύνου και οι αρχές που έχουν εξουσιοδοτηθεί να εξυγιαίνουν πιστωτικά ιδρύματα,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         Άρθρο 1
         Τροποποίηση επιμέρους διατάξεων
         Το άρθρο 8 του κανονισμού (ΕΚ) αριθ. 2533/98 τροποποιείται ως εξής:

                     1)

                     Στην παράγραφο 1, το στοιχείο δ) αντικαθίσταται από το ακόλουθο κείμενο, και προστίθεται το ακόλουθο στοιχείο ε):

                                 “δ)

                                 όσον αφορά την ΕΚΤ και τις εθνικές κεντρικές τράπεζες, οι εν λόγω στατιστικές πληροφορίες χρησιμοποιούνται στον τομέα της προληπτικής εποπτείας·

                                 ε)

                                 όσον αφορά τις εθνικές κεντρικές τράπεζες σύμφωνα με το άρθρο 14.4 του καταστατικού, οι εν λόγω στατιστικές πληροφορίες χρησιμοποιούνται για την άσκηση καθηκόντων άλλων από εκείνα που καθορίζονται στο καταστατικό.”.

                     2)

                     Στην παράγραφο 4, το στοιχείο α) αντικαθίσταται από το ακόλουθο κείμενο:

                                 “α)

                                 στον βαθμό και στο επίπεδο της λεπτομέρειας που απαιτείται για την εκπλήρωση των καθηκόντων του ΕΣΚΤ που αναφέρονται στη Συνθήκη ή καθηκόντων στο πεδίο της προληπτικής εποπτείας που ανατίθενται στα μέλη του ΕΣΚΤ· ή”.

                     3)

                     Παρεμβάλλεται η ακόλουθη παράγραφος 4α:

                                 “4α

                                 Το ΕΣΚΤ μπορεί να διαβιβάζει εμπιστευτικές στατιστικές πληροφορίες σε αρχές ή όργανα των κρατών μελών και της Ένωσης που είναι αρμόδια για την εποπτεία των χρηματοπιστωτικών ιδρυμάτων, αγορών και υποδομών ή τη σταθερότητα του χρηματοπιστωτικού συστήματος σύμφωνα με την ενωσιακή ή εθνική νομοθεσία, καθώς επίσης και στον Ευρωπαϊκό Μηχανισμό Σταθερότητας (ΕΜΣ), στον βαθμό και στο επίπεδο της λεπτομέρειας που απαιτείται για την εκπλήρωση των αντίστοιχων καθηκόντων. Για κάθε περαιτέρω διαβίβαση που έπεται πρέπει να δίνεται ρητή άδεια από το μέλος του ΕΣΚΤ που συνέλεξε τις συγκεκριμένες εμπιστευτικές στατιστικές πληροφορίες.”.

               Άρθρο 2
         Τελικές διατάξεις
         Ο παρών κανονισμός αρχίζει να ισχύει στις [ημερομηνία].

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.»

      Φρανκφούρτη, 21 Μαρτίου 2014.

            Ο πρόεδρος της ΕΚΤ

         Mario DRAGHI

      (1)  Κανονισμός (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (ΕΕ L 318 της 27.11.1998, σ. 8).

      (2)  Σύσταση ΕΚΤ/1998/10 για κανονισμό (ΕΚ) του Συμβουλίου σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (ΕΕ C 246 της 6.8.1998, σ. 12).

      (3)  Σύσταση ΕΚΤ/2008/9 αναφορικά με κανονισμό του Συμβουλίου για την τροποποίηση του κανονισμού (ΕΚ) αριθ. 2533/98 σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (ΕΕ C 251 της 3.10.2008, σ. 1).

      (4)  Κανονισμός (ΕΚ) αριθ. 951/2009 του Συμβουλίου, της 9ης Οκτωβρίου 2009, για τροποποίηση του κανονισμού (ΕΚ) αριθ. 2533/98 σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (ΕΕ L 269 της 14.10.2009, σ. 1).

      (5)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (6)  Οι ευρωπαϊκές αρχές εποπτείας περιλαμβάνουν την Ευρωπαϊκή Αρχή Τραπεζών, την Ευρωπαϊκή Αρχή Ασφαλίσεων και Επαγγελματικών Συντάξεων και την Ευρωπαϊκή Αρχή Κινητών Αξιών και Αγορών.

      (7)  Κανονισμός (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (ΕΕ L 318 της 27.11.1998, σ. 8).

      (8)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (9)  Οι ευρωπαϊκές εποπτικές αρχές περιλαμβάνουν την Ευρωπαϊκή Αρχή Τραπεζών, την Ευρωπαϊκή Αρχή Ασφαλίσεων και Επαγγελματικών Συντάξεων και την Ευρωπαϊκή Αρχή Κινητών Αξιών και Αγορών.


				|

		52012DC0302

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Βουλγαρίας για το 2012 και τη διατύπωση γνώμης του Συμβουλίου σχετικά με το επικαιροποιημένο πρόγραμμα σύγκλισης της Βουλγαρίας για την περίοδο 2012-2015 /* COM/2012/0302 final - 2012/ () */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Βουλγαρίας
για το 2012
και τη
διατύπωση
γνώμης του
Συμβουλίου
σχετικά με το
επικαιροποιημένο
πρόγραμμα
σύγκλισης της
Βουλγαρίας για
την περίοδο 2012-2015
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τη γνώμη
του Ευρωπαϊκού
Κοινοβουλίου[4],
Έχοντας
υπόψη τα συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Αφού
ζήτησε τη
γνώμη της
Οικονομικής
και Δημοσιονομικής
Επιτροπής,
Εκτιμώντας
τα ακόλουθα:
1.         Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της στρατηγικής
«Ευρώπη 2020», μιας
νέας
στρατηγικής
για την ανάπτυξη
και την
απασχόληση, η
οποία,
βασιζόμενη στον
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
2.         Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010
εξέδωσε
απόφαση σχετικά
με τις
κατευθυντήριες
γραμμές των
πολιτικών
απασχόλησης
των κρατών
μελών[5],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν υπόψη
τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές τους
για την
απασχόληση.
3.         Στις 12
Ιουλίου 2011, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Βουλγαρίας
για το 2011 και διατύπωσε
τη γνώμη του
σχετικά με το
επικαιροποιημένο
πρόγραμμα
σύγκλισης της
Βουλγαρίας για
την περίοδο 2011-2014.
4.         Στις 23
Νοεμβρίου 2011, η
Επιτροπή
εξέδωσε τη
δεύτερη Ετήσια
Επισκόπηση της
Ανάπτυξης,
σηματοδοτώντας
την έναρξη του
δεύτερου
Ευρωπαϊκού Εξαμήνου
εκ των
προτέρων και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ)
αριθ. 1176/2011, εξέδωσε
την έκθεση για
τον μηχανισμό
επαγρύπνησης[6], στην
οποία η
Βουλγαρία
προσδιορίζεται
ως ένα από τα
κράτη μέλη τα
οποία θα
έπρεπε να
υποβληθούν σε
εμπεριστατωμένη
επισκόπηση.
5.         Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
δημοσιονομικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης
(σύμφωνα με τα
συμπεράσματα
του Συμβουλίου
της 9ης
Δεκεμβρίου 2011
και ως
συνέχεια της
Ετήσιας Επισκόπησης
της Ανάπτυξης
που έχει
υποβάλει η
Επιτροπή).
Υπογράμμισε
την ανάγκη να
επιδιωχθεί
διαφοροποιημένη
και ευνοϊκή
για την
ανάπτυξη
δημοσιονομική
εξυγίανση, να
αποκατασταθεί
η υπό
κανονικούς
όρους χορήγηση
δανείων προς
την οικονομία,
να υποστηριχθεί
η ανάπτυξη και
η
ανταγωνιστικότητα,
να καταπολεμηθεί
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
6.         Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ+ να
υποβάλουν
εγκαίρως τις
δεσμεύσεις τους,
προκειμένου
αυτές να
περιληφθούν
στα αντίστοιχα
προγράμματα σταθερότητας
ή σύγκλισης
και στα εθνικά
τους προγράμματα
μεταρρυθμίσεων.
7.         Στις 13
Απριλίου 2012, η
Βουλγαρία
υπέβαλε
πρόγραμμα σύγκλισης
το οποίο
καλύπτει την
περίοδο 2012-2015,
καθώς και το
εθνικό της
πρόγραμμα
μεταρρυθμίσεων
για το 2012. Για να
ληφθεί υπόψη η
αλληλεξάρτησή
τους, τα δύο
προγράμματα αξιολογήθηκαν
συγχρόνως. Η
Επιτροπή
αξιολόγησε
επίσης, στο
πλαίσιο εμπεριστατωμένης
επισκόπησης
βάσει του
άρθρου 5 του κανονισμού
(ΕΚ) αριθ. 1176/2011, αν η
Βουλγαρία
επηρεάζεται από
μακροοικονομικές
ανισορροπίες. Στην
εμπεριστατωμένη
επισκόπηση[7] η
Επιτροπή
κατέληξε στο
συμπέρασμα ότι
η Βουλγαρία
αντιμετωπίζει
εσωτερική
μακροοικονομική
ανισορροπία, η
οποία όμως δεν
είναι
υπερβολική.
8.         Σύμφωνα
με την πρώτη
κοινοποίηση από
τη Βουλγαρία,
το 2012, των
στοιχείων για
το έλλειμμα
και το χρέος για
την περίοδο 2008-2011,
κατ’ εφαρμογή
της
διαδικασίας υπερβολικού
ελλείμματος
(ΔΥΕ), το
έλλειμμα
γενικής
κυβέρνησης το 2011
ήταν
χαμηλότερο από
την τιμή αναφοράς
3% που
προβλέπεται
στη Συνθήκη.
Εξάλλου, στις εαρινές
προβλέψεις της
Επιτροπής για
το 2012
προβλέπεται
ότι το έλλειμμα
της γενικής
κυβέρνησης θα
παραμείνει
κάτω από την
τιμή αναφοράς
της Συνθήκης
και ότι θα
σημειώσει
περαιτέρω
πτώση κατά την
περίοδο που
καλύπτουν οι
προβλέψεις.
Κατά συνέπεια,
και σύμφωνα με
τις διατάξεις
του Συμφώνου
Σταθερότητας
και Ανάπτυξης,
στις 30 Μαΐου η
Επιτροπή
εξέδωσε
σύσταση
απόφασης του Συμβουλίου
που καταργεί
την απόφαση
στην οποία διαπιστώνεται
η ύπαρξη
υπερβολικού
ελλείμματος δυνάμει
του άρθρου 126
παράγραφος 12
της Συνθήκης.
9.         Βάσει
της
αξιολόγησης
του
προγράμματος
σύγκλισης για
το 2012 σύμφωνα με
τον κανονισμό
(ΕΚ) αριθ. 1466/97 του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο, στο
οποίο
στηρίζονται οι
δημοσιονομικές
προβολές του
προγράμματος
εμφανίζεται
αισιόδοξο όσον
αφορά την
περίοδο 2012-13, κατά
την οποία η ετήσια
ανάπτυξη
αναμένεται να
φθάσει στο 1,4% το 2012
και στο 2,5% το 2013.
Στις εαρινές
προβλέψεις της
Επιτροπής για
το 2012
προβλέπεται
αύξηση του ΑΕΠ
κατά 0,5% το 2012 και 1,9% το
2013. Μετά τη διόρθωση
του
υπερβολικού
ελλείμματος το
2011, ο στόχος της
δημοσιονομικής
στρατηγικής
που
περιγράφεται
στο πρόγραμμα
είναι να
επιτευχθεί
δημοσιονομική
θέση που να
προσεγγίζει τη
δημοσιονομική
ισορροπία,
τόσο από
πλευράς
διαρθρωτικών
αποτελεσμάτων
όσο και από πλευράς
ονομαστικού
ισοζυγίου,
μέχρι τα τέλη
της περιόδου
που καλύπτει
το πρόγραμμα. Ο
μεσοπρόθεσμος
δημοσιονομικός
στόχος (ΜΔΣ), ο
οποίος προσδιορίζεται
σε
διαρθρωτικούς
όρους,
αναθεωρήθηκε
ελαφρά, και από
έλλειμμα 0,6%
ανήλθε σε
έλλειμμα 0,5% του
ΑΕΠ. Ο νέος ΜΔΣ
αντανακλά
ικανοποιητικά
τις απαιτήσεις
του Συμφώνου
Σταθερότητας
και Ανάπτυξης.
Βάσει (του νέου
υπολογισμού)
του
διαρθρωτικού
ελλείμματος[8], η
Βουλγαρία
σχεδιάζει να
επιτύχει τον
ΜΔΣ κατά την
περίοδο που
καλύπτει το
πρόγραμμα. .
Κατά την περίοδο
2012-14, ο ρυθμός
αύξησης των
δημοσίων
δαπανών,
λαμβανομένων
υπόψη των
μέτρων
διακριτικής
ευχέρειας στο σκέλος
των εσόδων, θα
συμβαδίζει με
την τιμή αναφοράς
για τις
δαπάνες που
προβλέπει το
Σύμφωνο Σταθερότητας
και Ανάπτυξης,
αλλά το 2015 θα την
υπερβεί. Οι
προγραμματιζόμενες
προσπάθειες
εξυγίανσης απειλούνται
σοβαρά από (i) τη
μείωση των
εσόδων διότι το
μακροοικονομικό
σενάριο είναι
αισιόδοξο και το
αναπτυξιακό μοντέλο
της οικονομίας
παράγει
λιγότερα
φορολογικά έσοδα
και (ii) την
αναποτελεσματικότητα
του δημόσιου
τομέα, ιδίως
στους τομείς
της περίθαλψης
και της
εκπαίδευσης,
γεγονός που
μπορεί να
ασκήσει
σημαντικές
πιέσεις στις
δαπάνες. Ο
δείκτης χρέους
είναι κάτω από
το 60% του ΑΕΠ και,
σύμφωνα με το
πρόγραμμα,
αναμένεται να
κορυφωθεί
περίπου στο 20%
του ΑΕΠ το 2012 και
στη συνέχεια
να σημειώσει
πτώση κατά την περίοδο
που καλύπτει
το πρόγραμμα.
Υπάρχει σημαντικό
περιθώριο
βελτίωσης της
φορολογικής
συμμόρφωσης
και η πρόοδος
στον τομέα
αυτό θα
επιτρέψει στη
Βουλγαρία να
στηρίξει
υψηλότερες
δαπάνες για
την ενίσχυση
της ανάπτυξης.
Η απαίτηση να
διατηρηθεί το
δημοσιονομικό έλλειμμα
κάτω από το 2 %
και να
περιοριστούν
οι δημόσιες
δαπάνες στο 40 %
του ΑΕΠ
εισήχθη ως
τροποποίηση
στον οργανικό
νόμο για τον
προϋπολογισμό,
ενισχύοντας
έτσι τον δεσμευτικό
χαρακτήρα του
δημοσιονομικού
πλαισίου και
βελτιώνοντας
την προβλεψιμότητα
του
δημοσιονομικού
προγραμματισμού.
Εξακολουθούν,
ωστόσο, να
υπάρχουν
προβλήματα όσον
αφορά την
περαιτέρω
βελτίωση του
περιεχομένου
του
μεσοπρόθεσμου
δημοσιονομικού
πλαισίου και
την ενίσχυση
του συστήματος
υποβολής
εκθέσεων με
βάση την αρχή
των δεδουλευμένων.

10.       Η
βουλγαρική
κυβέρνηση
σημείωσε
αξιόλογη πρόοδο
όσον αφορά
ορισμένα μέτρα
για τη
μεταρρύθμιση του
συνταξιοδοτικού
συστήματος,
συμπεριλαμβανομένων
των μέτρων που
αφορούν την
ηλικία
συνταξιοδότησης
ανδρών και
γυναικών και
τον χρόνο
υπηρεσίας
στρατιωτικών
και
αστυνομικών.
Βασική πρόκληση
παραμένει,
ωστόσο,
μεσοπρόθεσμα,
η αντιμετώπιση
των
προβλημάτων
όσον αφορά την
ανεπάρκεια των
συνταξιοδοτικών
παροχών. Στις
αλλαγές δεν
προβλέπονται
μέτρα για την
εξίσωση των
ορίων
συνταξιοδότησης
ανδρών και
γυναικών.
Επίσης δεν
εξασφαλίζουν
τον περιορισμό
των
δυνατοτήτων
πρόωρης
συνταξιοδότησης
των εργαζομένων.
Βασική
πρόκληση
παραμένει η
ένταξη στο
σύστημα των
ατόμων που δεν
καταβάλλουν
εισφορές,
καθώς και η επιβολή
αυστηρότερων
ελέγχων και
κριτηρίων για
τη χορήγηση
συντάξεων
αναπηρίας.
11.       Μεταξύ
των κρατών
μελών της ΕΕ, η
Βουλγαρία έχει
το υψηλότερο
ποσοστό ατόμων
που αντιμετωπίζουν
σοβαρό κίνδυνο
στέρησης
υλικών μέσων,
εκείνοι δε που
πλήττονται
περισσότερο είναι
οι ηλικιωμένοι
και τα παιδιά.
Απαιτείται η λήψη
συνολικών
μέτρων.
Προτεραιότητα
θα πρέπει να δοθεί
στην ενίσχυση
της
αποτελεσματικότητας
των κοινωνικών
παροχών. Μόνον
οι μισοί
οικονομικά ενεργοί
Ρομά ασκούν
έμμισθη
εργασία. Η
προσφάτως εγκριθείσα
εθνική
στρατηγική για
την ένταξη των
Ρομά στοχεύει
στην άρση
πολλαπλών
φραγμών, αλλά
πρέπει να
συμπληρωθεί με
ένα λεπτομερές
σχέδιο δράσης
προκειμένου να
τεθεί σε
εφαρμογή κατά
την περίοδο 2015-2020.
12.       Η
κρίση είχε
ιδιαίτερα
ισχυρό
αντίκτυπο
στους εργαζομένους
με χαμηλή
ειδίκευση (οι
οποίοι
ανέρχονται
περίπου στο 70 %
των ανέργων)
και αύξησε
σημαντικά την
ανεργία των
νέων. Επίσης,
μετά το 2009, η
μακροχρόνια
ανεργία αυξήθηκε
πολύ ταχύτερα
σε σχέση με τις
υπόλοιπες χώρες
της ΕΕ, γεγονός
που αντανακλά
κυρίως την
επιδείνωση της
κατάστασης
όσον αφορά την
αντιστοίχιση
δεξιοτήτων,
καθώς και τις
γεωγραφικές ανισορροπίες,
αφού οι
περικοπές των
θέσεων εργασίας
έπληξαν κατά
κύριο λόγο
τους τομείς
χαμηλής ειδίκευσης.
Απαιτείται
επανεξέταση
του συστήματος
καθορισμού
ελάχιστων
κατώτατων
ορίων εισφορών
κοινωνικής
ασφάλισης ώστε
να μειωθεί η
αδήλωτη
εργασία και να
διασφαλιστεί
ότι οι
εργαζόμενοι
χαμηλής
ειδίκευσης δεν
θα
αποκλείονται
από την αγορά
εργασίας. Τα μέτρα
που έλαβε η
κυβέρνηση για
το πάγωμα των
μισθών του
δημόσιου τομέα
την περίοδο 2010-12
αποτέλεσαν μια
χρήσιμη και ενδεδειγμένη
απόκριση και
συνέβαλαν
επίσης στην εναρμόνιση
του κόστους
εργασίας με τα
επίπεδα
παραγωγικότητας.
Δρομολογήθηκε
εθνική
πρωτοβουλία
για τη
συνολική
αντιμετώπιση της
ένταξης των
νέων στην αγορά
εργασίας. Οι
δημόσιες
υπηρεσίες
απασχόλησης εξακολουθούν
να είναι
σχετικά
χαμηλής
ποιότητας και
η εκπαίδευση
του προσωπικού
θα πρέπει να
εντατικοποιηθεί,
ιδίως η
εκπαίδευση των
«διαμεσολαβητών
για τους Ρομά».
Χρειάζεται να
ληφθούν
περαιτέρω
μέτρα για τη βελτίωση
των υπηρεσιών
που
ασχολούνται με
την ενεργοποίηση,
την αναζήτηση
εργασίας, την
αντιστοίχιση
δεξιοτήτων,
τον
επαγγελματικό
αναπροσανατολισμό,
καθώς και τις
εξατομικευμένες
υπηρεσίες για
άτομα χαμηλής
ειδίκευσης.
13.       Η
Βουλγαρία έχει
το υψηλότερο
ποσοστό
μαθητών με χαμηλές
επιδόσεις στην
ανάγνωση, τα
μαθηματικά και
τις θετικές
επιστήμες στην
ΕΕ (σύμφωνα με
το πρόγραμμα
διεθνούς
αξιολόγησης
μαθητών PISA 2009),
γεγονός που
φανερώνει την
ύπαρξη
σημαντικών
διαρθρωτικών
εμποδίων για
την παροχή
ποιοτικής
εκπαίδευσης. Τα
πενιχρά
εκπαιδευτικά
αποτελέσματα
συνδέονται με
την
περιορισμένη
πρόσβαση στην
εκπαίδευση μειονεκτουσών
ομάδων, ιδίως
των Ρομά, την
ανεπαρκή
αυτοτέλεια των
σχολείων, την
έλλειψη
κινήτρων για
καλύτερες
επιδόσεις, το
πλημμελές
εθνικό σύστημα
αξιολόγησης
και την
ανεπαρκή
λογοδοσία.
Όσον αφορά
την
τριτοβάθμια
εκπαίδευση, η
πρόοδος παραμένει
πολύ
περιορισμένη,
αν και
προσφάτως σημειώθηκαν
ορισμένες
ελπιδοφόρες
προσπάθειες. Οι
προβλεπόμενες
τροποποιήσεις
του νόμου για
την
τριτοβάθμια
εκπαίδευση
πρέπει να
τεθούν σε εφαρμογή
ως επείγουσα
προτεραιότητα
για την ανάπτυξη
και να
συνοδεύονται
από κατάλληλη
διακυβέρνηση,
επενδύσεις και
πολιτική
βούληση.
14.       Το
επίπεδο
έρευνας και
καινοτομίας
(Ε&Κ) στη Βουλγαρία
είναι χαμηλό. Οι
επενδύσεις
στην Ε&Κ πρέπει
να αυξηθούν
ώστε να φθάσουν
τον στόχο του 2020,
ενώ πρέπει να
καταρτιστεί κατάλληλη
στρατηγική για
την
καινοτομία. Η
διαχείριση της
Ε&Κ στη
Βουλγαρία
είναι κατακερματισμένη. Η
Βουλγαρία
πρέπει να
ενισχύσει τα
πανεπιστήμιά της
και να
αναπτύξει μια
στρατηγική που
θα επιτρέψει στα
ανώτερα
εκπαιδευτικά
ιδρύματα να
συμμετέχουν σε
δραστηριότητες
καινοτομίας. Δεν
υπάρχουν
πλαίσια για
την προώθηση
της συνεργασίας
μεταξύ
πανεπιστημίων
και ιδιωτικού
τομέα, και η
χρηματοδότηση
θα πρέπει να
χορηγείται με
ανταγωνιστικό,
αξιοκρατικό
και διαφανή
τρόπο. Εξακολουθούν
να υπάρχουν
εμπόδια για
τις νεοσύστατες
εταιρείες και
τις
καινοτόμους
ΜΜΕ που αναζητούν
τραπεζική
χρηματοδότηση. Τα μέσα
δημόσιας
χρηματοδότησης
και οι
εγγυήσεις του
Δημοσίου για
νέες και
καινοτόμους
επιχειρήσεις
δεν είναι
αρκούντως
αποτελεσματικά
ώστε να
βοηθήσουν τις
ΜΜΕ να ανταποκριθούν
στις
απαιτήσεις των
διαρθρωτικών
ταμείων της ΕΕ
και να
εξασφαλίσουν
την απαιτούμενη
συγχρηματοδότηση
μέσω
τραπεζικών
δανείων.
15.       Σήμερα,
η διοικητική
ικανότητα της
Βουλγαρίας
είναι
ανεπαρκής για
την κατάλληλη
διαχείριση και
παρακολούθηση
των σχεδίων
που αφορούν
τις υποδομές
στους τομείς των
οδικών και
σιδηροδρομικών
μεταφορών και
της διαχείρισης
των υδάτων. Η
διοικητική
μεταρρύθμιση
εστιάστηκε
κυρίως στη
μείωση του
προσωπικού του
δημόσιου
τομέα, ενώ
πραγματοποιήθηκαν
περιορισμένες
προσπάθειες να
εξαλειφθούν
άλλες πηγές
αναποτελεσματικότητας. Η
αξιοποίηση
κεφαλαίων της
ΕΕ παραμένει
χαμηλή παρά τη
διαρκή πρόοδο
που σημειώθηκε
τα δύο τελευταία
χρόνια. Τούτο
οφείλεται
κυρίως στην
ύπαρξη
περίπλοκων διοικητικών
διαδικασιών
και στις
δυσκολίες που
συναντούν οι
επιχειρήσεις
για εξασφάλιση
συγχρηματοδότησης. Εξακολουθούν
να υπάρχουν
σημαντικές
προκλήσεις
όσον αφορά την
περαιτέρω
βελτίωση του
επιχειρηματικού
και
κανονιστικού
περιβάλλοντος
και την
ενίσχυση της
διοικητικής
ικανότητας του
δημόσιου
τομέα. Αναρίθμητες
καθυστερήσεις
σημειώθηκαν
στην υλοποίηση
εφαρμογών
ηλεκτρονικής
διακυβέρνησης. Το
φορολογικό
σύστημα της
Βουλγαρίας
χαρακτηρίζεται
από εκτεταμένη
φοροδιαφυγή και
έλλειψη
διοικητικής
αποτελεσματικότητας. Η
είσπραξη των
φόρων
συνεπάγεται
υψηλό διοικητικό
κόστος και
χρονοβόρες
διαδικασίες
για τις φορολογούμενες
επιχειρήσεις.
16.       Η νέα
νομοθεσία για
τις δημόσιες
συμβάσεις
αποτελεί
σημαντικό βήμα
προς ένα καλύτερο
σύστημα
παρακολούθησης,
πρόληψης και
επιβολής
κυρώσεων σε
περιπτώσεις
παρατυπιών. Οι
προσπάθειες
αυτές θα
πρέπει να
καλύπτουν δύο
μέτωπα: (i)
οι
προβλεπόμενες
κυρώσεις
πρέπει να
εφαρμόζονται
αποτελεσματικά
και (ii)
αυτεπάγγελτες
εξουσίες θα
πρέπει να
ανατεθούν στην
Υπηρεσία
δημοσίων
συμβάσεων και στη
Δημόσια
υπηρεσία
χρηματοοικονομικής
επιθεώρησης.
17.       Παρά
τη δρομολόγηση
μεταρρυθμίσεων,
η Βουλγαρία εξακολουθεί
να διατηρεί
ορισμένους
περιορισμούς
εισόδου σε
τομείς δικτύου
όπως οι
σιδηροδρομικές
μεταφορές, οι
τηλεπικοινωνίες
και η ενέργεια. Προβληματική
παραμένει η
λειτουργία των
αγορών ενέργειας
τόσο σε
επίπεδο
χονδρικής όσο
και σε επίπεδο
λιανικής. Τομείς
που εμπνέουν
ιδιαίτερη
ανησυχία και
χρήζουν
βελτιώσεων
είναι η
έλλειψη
χρηματιστηρίου
ηλεκτρικής
ενέργειας /
φυσικού
αερίου, καθώς
και μιας
αγοράς εξισορρόπησης
που να
λειτουργεί,
αλλά και η
έλλειψη
ελεγχόμενων
τιμών για τους
καταναλωτές. Εξάλλου, η
Βουλγαρία θα
πρέπει να
εξασφαλίσει
την
ανεξαρτησία
των
ρυθμιστικών
αρχών του
δικτύου μεταφοράς
ενέργειας.
Η Βουλγαρία
εξαρτάται σε
μεγάλο βαθμό
από μία πηγή
ενεργειακού
εφοδιασμού και
η εγχώρια
αγορά ενέργειας
λειτουργεί
ανεπαρκώς,
γεγονός που
εκθέτει τη
χώρα σε
σοβαρές
διαταραχές
εφοδιασμού. Πρέπει να
βελτιωθούν τα
ισχύοντα μέτρα
για μείωση της
ενεργειακής
εξάρτησης.
Μέχρι σήμερα,
η κατασκευή
νέας υποδομής
φυσικού αερίου
υπήρξε
βραδύτατη.
Μολονότι το 2011
εγκρίθηκαν
επίσημα
ορισμένες επιθυμητές
μεταρρυθμίσεις
και αυξήθηκε
το ποσοστό των
ανανεώσιμων
πηγών
ενέργειας, η
υλοποίηση των
μεταρρυθμίσεων
δεν είναι ακόμη
ικανοποιητική
εξαιτίας των
δημόσιων συμβάσεων,
της παγίδευσης
των κρατικών
πολιτικών από ιδιωτικά
συμφέροντα και
της πλημμελούς
διαχείρισης
των κρατικών
εταιρειών
ενέργειας.

18.       Η
Βουλγαρία έχει
αναλάβει σειρά
δεσμεύσεων στο
πλαίσιο του
Συμφώνου για
το Ευρώ +. Οι
δεσμεύσεις
αυτές, καθώς
και η εφαρμογή
των δεσμεύσεων
που
υποβλήθηκαν το
2011, αφορούν τη
βελτίωση της
διατηρησιμότητας
των δημόσιων
οικονομικών, την
προώθηση της
απασχόλησης,
την τόνωση της
ανταγωνιστικότητας
του δημόσιου
τομέα και την
ενίσχυση της
χρηματοοικονομικής
σταθερότητας. Η
Επιτροπή
αξιολόγησε την
υλοποίηση των
δεσμεύσεων που
αναλήφθηκαν
στο πλαίσιο
του Συμφώνου
για το Ευρώ +. Τα
αποτελέσματα
της
αξιολόγησης
αυτής ελήφθησαν
υπόψη στις
συστάσεις.
19.       Στο
πλαίσιο του
Ευρωπαϊκού
Εξαμήνου, η
Επιτροπή
προέβη σε
συνολική
ανάλυση της
οικονομικής
πολιτικής της
Βουλγαρίας. Αξιολόγησε
το πρόγραμμα
σταθερότητας
και το εθνικό
πρόγραμμα
μεταρρυθμίσεων,
και παρουσίασε
εμπεριστατωμένη
επισκόπηση. Έλαβε
υπόψη, όχι μόνο
τη σημασία
τους για μια
διατηρήσιμη
δημοσιονομική
και
κοινωνικοοικονομική
πολιτική στη
Βουλγαρία,
αλλά και τη
συμμόρφωσή τους
με τους
κανόνες και
κατευθύνσεις
της ΕΕ, δεδομένης
της ανάγκης να
ενισχυθεί η
συνολική
οικονομική
διακυβέρνηση
της Ευρωπαϊκής
Ένωσης μέσω
της συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων.
Οι συστάσεις
που απηύθυνε
στο πλαίσιο
του Ευρωπαϊκού
Εξαμήνου
αντικατοπτρίζονται
στις συστάσεις
(1) έως (7) κατωτέρω.
20.       Υπό
το πρίσμα της
παρούσας
αξιολόγησης,
το Συμβούλιο
εξέτασε το
πρόγραμμα
σύγκλισης της
Βουλγαρίας για
το 2012 και η γνώμη
του[9]
εκφράζεται
ιδίως στη
σύσταση (1)
κατωτέρω.
21.       Βάσει
των
αποτελεσμάτων
της
εμπεριστατωμένης
επισκόπησης
της Επιτροπής
και της
παρούσας αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
για το 2012 και το
πρόγραμμα
σύγκλισης της
Βουλγαρίας. Οι
συστάσεις που
απηύθυνε
σύμφωνα με το
άρθρο 6 του
κανονισμού (ΕΕ)
αριθ. 1176/2011
αντικατοπτρίζονται
ιδίως στις
συστάσεις (3) και
(5) κατωτέρω,
ΣΥΝΙΣΤΑ
στη Βουλγαρία
να αναλάβει
δράση εντός
της περιόδου 2012-2013
ώστε:
1.           Να
συνεχίσει την
εφαρμογή υγιών
δημοσιονομικών
πολιτικών για
να επιτύχει
τον
μεσοπρόθεσμο
δημοσιονομικό
στόχο εντός
του 2012. Για
τον σκοπό αυτό,
να εφαρμόσει
τη
δημοσιονομική
στρατηγική
όπως
προβλέπεται,
εξασφαλίζοντας
τη συμμόρφωση
με την τιμή
αναφοράς για
τις δαπάνες,
και να είναι
έτοιμη να
λάβει
συμπληρωματικά
μέτρα σε
περίπτωση που
επαληθευτούν
οι κίνδυνοι του
μακροοικονομικού
σεναρίου. Να
ενισχύσει τις
προσπάθειες
για βελτίωση
της ποιότητας
του δημόσιου
δανεισμού,
ιδίως στους
τομείς της
εκπαίδευσης
και της υγείας,
και να
εφαρμόσει μια
ολοκληρωμένη
στρατηγική φορολογικής
συμμόρφωσης
ώστε να
βελτιωθούν τα
φορολογικά
έσοδα και να
αντιμετωπιστεί
η παραοικονομία. Να
βελτιώσει
περαιτέρω το
περιεχόμενο
του μεσοπρόθεσμου
δημοσιονομικού
πλαισίου και
την ποιότητα
του συστήματος
υποβολής
εκθέσεων.
2.           Να
λάβει μέτρα
για τη μείωση
των κινδύνων
για τη διατηρησιμότητα
και να
βελτιώσει την
επάρκεια του
συνταξιοδοτικού
συστήματος
περιορίζοντας
τις
δυνατότητες
πρόωρης
συνταξιοδότησης
και
εξισώνοντας
την πραγματική
ηλικία συνταξιοδότησης
για άνδρες και
γυναίκες που
έχουν καταβάλει
εισφορές σε
ολόκληρη την
επαγγελματική
τους
σταδιοδρομία. Να
θεσπίσει
αυστηρότερα
κριτήρια και
ελέγχους για
τη χορήγηση
συντάξεων
αναπηρίας.

3.           Να
επιταχύνει την
υλοποίηση της
εθνικής
πρωτοβουλίας
για την
απασχόληση των
νέων. Να
εξασφαλίσει
ότι τα
ελάχιστα
κατώτατα όρια
εισφορών
κοινωνικής
ασφάλισης δεν
αποθαρρύνουν
τη δηλωμένη
εργασία. Να
ενισχύσει τις
προσπάθειες
για βελτίωση
των επιδόσεων
της δημόσιας
υπηρεσίας
απασχόλησης. Να
μεριμνήσει για
την ανακούφιση
της φτώχειας,
να βελτιώσει
την
αποτελεσματικότητα
των κοινωνικών
παροχών και
την πρόσβαση
σε ποιοτικές
κοινωνικές
υπηρεσίες για
τα παιδιά και
τους
ηλικιωμένους
και να
εφαρμόσει την
εθνική
στρατηγική ένταξης
των Ρομά.
4.           Να
επισπεύσει τη
μεταρρύθμιση
σχετικών
νομικών πράξεων
για τα σχολεία
και την
τριτοβάθμια
εκπαίδευση,
καθώς και
συνοδευτικών
μέτρων,
δίνοντας έμφαση
στον
εκσυγχρονισμό
των
προγραμμάτων
διδασκαλίας,
τη βελτίωση
της
εκπαίδευσης
των διδασκόντων
και την
εξασφάλιση
πρόσβασης στην
εκπαίδευση για
τις
μειονεκτούσες
ομάδες. Να
βελτιώσει την
πρόσβαση σε
χρηματοδότηση
για τις
νεοσύστατες
επιχειρήσεις
και τις ΜΜΕ,
ιδίως εκείνες
που ασχολούνται
με καινοτόμους
δραστηριότητες.
5.           Να
ενισχύσει τις
προσπάθειες
για βελτίωση
της
διοικητικής
ικανότητας και
των
μεταρρυθμίσεων
μέσω της
μείωσης της
γραφειοκρατίας
και του
κόστους
φορολογικής
συμμόρφωσης
και είσπραξης
των φόρων, και
μέσω της
βελτίωσης της
απορρόφησης
των κονδυλίων
της ΕΕ, ιδίως
στους τομείς
των οδικών και
σιδηροδρομικών
μεταφορών και
της διαχείρισης
των υδάτων. Να
βελτιώσει την
ποιότητα και
ανεξαρτησία
του δικαστικού
συστήματος και
να επισπεύσει
την καθιέρωση
της
ηλεκτρονικής
διακυβέρνησης. Να
ενισχύσει τη
δημόσια
διοικητική
ικανότητα σε βασικούς
κλάδους
μεταφορών και
στις
ρυθμιστικές
αρχές.
6.           Να
διασφαλίσει
την ορθή
εφαρμογή της
νομοθεσίας για
τις δημόσιες
συμβάσεις.
Να ενισχύσει
την πρόληψη
παρατυπιών και
να προβεί σε
αποτελεσματική
εφαρμογή των
κυρώσεων που
προβλέπονται
στη νομοθεσία
για τις δημόσιες
συμβάσεις και
τη σύγκρουση
συμφερόντων.
7.           Να
λάβει μέτρα
για άρση των
φραγμών της
αγοράς, συμφωνίες/ρυθμίσεις
εγγυημένου
κέρδους και
ελέγχους
τιμών. Να
διασφαλίσει
την
ανεξαρτησία
των φορέων
εκμετάλλευσης
μεταφοράς και
διανομής· να
ολοκληρώσει
τον σχεδιασμό
της αγοράς,
ιδίως για τα
χρηματιστήρια ενέργειας
και τις αγορές
εξισορρόπησης. Να
βελτιώσει τις
συνδέσεις
ηλεκτρισμού
και αερίου, να
δώσει ώθηση
στην
ενεργειακή
απόδοση και να ενισχύσει
την ικανότητα
αντιμετώπισης
των ανωμαλιών.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011, σ. 25.
[3]               COM(2012) 302 τελικό.
[4]               P7_TA(2012)0048 και P7_TA(2012)0047.
[5]               Απόφαση
2012/238/EΕ του
Συμβουλίου,
της 26ης
Απριλίου 2012.
[6]               COM(2012) 68 τελικό.
[7]               SWD(2012) 151 τελικό.
[8]               Κυκλικά
προσαρμοσμένο
δημοσιονομικό
αποτέλεσμα μη
λαμβανομένων
υπόψη των
έκτακτων και
προσωρινών
μέτρων, όπως
υπολογίσθηκε
εκ νέου από τις
υπηρεσίες της
Επιτροπής
βάσει των
πληροφοριών
που παρέχονται
στο πρόγραμμα,
χρησιμοποιώντας
την από κοινού
συμφωνηθείσα
μεθοδολογία.
[9]               Βάσει του
άρθρου 9
παράγραφος 2
του κανονισμού
(ΕΚ) αριθ. 1466/97 του
Συμβουλίου.


title: Σύσταση του Ευρωπαϊκού Συμβουλίου Συστημικού Κινδύνου, της 11ης Δεκεμβρίου 2015, σχετικά με την αναγνώριση και τον καθορισμό των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες (ΕΣΣΚ/2015/1)

text:
               12.3.2016

               EL

               Επίσημη Εφημερίδα της Ευρωπαϊκής Ένωσης

               C 97/1

         ΣΫΣΤΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 11ης Δεκεμβρίου 2015
   σχετικά με την αναγνώριση και τον καθορισμό των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες
   (ΕΣΣΚ/2015/1)
   (2016/C 97/01)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 3 παράγραφος 2 στοιχεία β), δ) και στ) και τα άρθρα 16 έως 18,
   Έχοντας υπόψη την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (2), και ιδίως τα άρθρα 138 και 139,
   Έχοντας υπόψη την απόφαση ΕΣΣΚ/2011/1 του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (3), και ιδίως το άρθρο 15 παράγραφος 3 στοιχείο ε) και τα άρθρα 18 έως 20,
   Εκτιμώντας τα ακόλουθα:

               (1)

               Η προκυκλική μεγέθυνση των χρηματοπιστωτικών κραδασμών στην πραγματική οικονομία μέσω του τραπεζικού συστήματος και των χρηματοπιστωτικών αγορών αποτελεί ένα από τα πλέον αποσταθεροποιητικά στοιχεία της παγκόσμιας χρηματοπιστωτικής κρίσης. Η οικονομική κάμψη μετά από μία περίοδο υπέρμετρης πιστωτικής επέκτασης μπορεί να προκαλέσει μεγάλες ζημίες στον τραπεζικό τομέα και να ενεργοποιήσει έναν φαύλο κύκλο. Σε μία τέτοια κατάσταση τα μέτρα που λαμβάνουν τα πιστωτικά ιδρύματα για την ενίσχυση των ισολογισμών τους είναι δυνατόν να περιορίσουν την παροχή πιστώσεων προς την πραγματική οικονομία, εντείνοντας την οικονομική κάμψη και εξασθενίζοντας περαιτέρω τους ισολογισμούς των πιστωτικών ιδρυμάτων.

               (2)

               Στόχος των αντικυκλικών αποθεμάτων ασφαλείας είναι η αντιμετώπιση αυτής της προκυκλικής δυναμικής μέσω της ενίσχυσης της ανθεκτικότητας του τραπεζικού τομέα. Οι κανόνες οι οποίοι επιτάσσουν την τήρηση αντικυκλικών αποθεμάτων ασφαλείας αποτελούν μέρος των νέων παγκόσμιων ρυθμιστικών προτύπων για την τραπεζική κεφαλαιακή επάρκεια (πλαίσιο της Βασιλείας III) που έχουν εκδοθεί από την Επιτροπή της Βασιλείας για την Τραπεζική Εποπτεία (Basel Committee on Banking Supervision — BCBS) τον Δεκέμβριο του 2010 και εφαρμοστεί από την Ένωση με την οδηγία 2013/36/ΕΕ. Με την αύξηση των ποσοστών αντικυκλικών αποθεμάτων ασφαλείας οι εντεταλμένες δημόσιες αρχές ή φορείς μπορούν να απαιτούν από τον τραπεζικό τομέα να δημιουργεί πρόσθετα κεφάλαια σε περιόδους αυξημένων κινδύνων σε επίπεδο συστήματος λόγω υπέρμετρης πιστωτικής επέκτασης. Όταν υλοποιούνται τέτοιοι κίνδυνοι, οι αρχές μπορούν να ορίζουν χαμηλότερο ποσοστό αντικυκλικών αποθεμάτων ασφαλείας και να επιτρέπουν τη χρησιμοποίηση των εν λόγω αποθεμάτων πρόσθετου κεφαλαίου για την απορρόφηση απροσδόκητων ζημιών. Αυτό επιτρέπει στον τραπεζικό τομέα να συνεχίζει την παροχή πιστώσεων στην πραγματική οικονομία και να συμμορφώνεται με τις κανονιστικές κεφαλαιακές απαιτήσεις.

               (3)

               Ο διασυνοριακός δανεισμός προσδίδει διεθνή διάσταση στην εφαρμογή των αντικυκλικών κεφαλαιακών αποθεμάτων ασφαλείας. Τα χρηματοδοτικά ανοίγματα του τραπεζικού τομέα ενός κράτους μέλους σε τρίτη χώρα μπορούν να προκαλούν ζημίες. Οι ζημίες αυτές θα μπορούσαν να είναι σημαντικές, αν η τρίτη χώρα στην οποία ο ως άνω εγχώριος τραπεζικός τομέας έχει σημαντικά χρηματοδοτικά ανοίγματα εισέλθει σε οικονομική ύφεση μετά από μία περίοδο υπέρμετρης πιστωτικής επέκτασης.

               (4)

               Στόχος του πλαισίου της Βασιλείας ΙΙΙ για τα αντικυκλικά κεφαλαιακά αποθέματα ασφαλείας είναι η αποτύπωση της ως άνω διεθνούς διάστασης. Ειδικότερα, σύμφωνα με το πλαίσιο αυτό, κάθε χώρα θα πρέπει να αναγνωρίζει τα ποσοστά αντικυκλικών αποθεμάτων ασφαλείας της άλλης. Αν η αρχή μιας χώρας αυξήσει το ποσοστό αντικυκλικών αποθεμάτων ασφαλείας για να προστατεύσει τον εγχώριο τραπεζικό τομέα της από την υπέρμετρη πιστωτική επέκταση, οι αρχές των άλλων χωρών θα πρέπει να εφαρμόσουν το ίδιο ποσοστό αντικυκλικών αποθεμάτων ασφαλείας στα χρηματοδοτικά ανοίγματα των εγχώριων τραπεζών τους στη χώρα αυτή. Σύμφωνα με το ίδιο πλαίσιο, οι τράπεζες υπολογίζουν τις απαιτήσεις αποθεμάτων ασφαλείας με βάση τη γεωγραφική θέση των χρηματοδοτικών τους ανοιγμάτων. Το πλαίσιο της Βασιλείας ΙΙΙ προβλέπει την υποχρεωτική αμοιβαιότητα σε επίπεδο χωρών για ποσοστά αντικυκλικών αποθεμάτων ασφαλείας έως 2,5 %, με την επιφύλαξη των μεταβατικών διατάξεων. Εφαρμοζόμενη με συνεπή τρόπο σε όλες τις χώρες, η εν λόγω αμοιβαιότητα θα βοηθήσει στην προστασία του τραπεζικού συστήματος κάθε χώρας από κινδύνους που συνδέονται με την υπέρμετρη πιστωτική επέκταση σε άλλες χώρες.

               (5)

               Δεδομένου ότι τα πρότυπα της BCBS δεν είναι νομικά δεσμευτικά, ενδέχεται οι διάφορες χώρες του κόσμου να μην εφαρμόζουν τα αντικυκλικά κεφαλαιακά αποθέματα ασφαλείας με τον ίδιο τρόπο. Ενδέχεται να καθυστερούν την εφαρμογή τους ή να μην τα εφαρμόζουν καθόλου. Σε επίπεδο Ένωσης το άρθρο 136 της οδηγίας 2013/36/ΕΕ ορίζει τον τρόπο με τον οποίο οι εντεταλμένες αρχές καθορίζουν τα ποσοστά αντικυκλικών αποθεμάτων ασφαλείας για εγχώρια χρηματοδοτικά ανοίγματα. Περαιτέρω καθοδήγηση σχετικά με τον καθορισμό των εν λόγω ποσοστών σύμφωνα με τις επιταγές του άρθρου 135 της οδηγίας 2013/36/ΕΕ παρέχει η σύσταση ΕΣΣΚ/2014/1 του Ευρωπαϊκού Συμβουλίου Συστημικού Κινδύνου (4). Στην Ένωση έχει επομένως θεσπιστεί ένα κοινό νομικό πλαίσιο προς εξισορρόπηση της υφιστάμενης τάσης υπέρ της αδράνειας, ο δε τριμηνιαίος καθορισμός των ποσοστών αντικυκλικών αποθεμάτων ασφαλείας για εγχώρια χρηματοδοτικά ανοίγματα θα είναι υποχρεωτικός από το 2016. Ωστόσο, παραμένει αβέβαιο αν και σε ποιο βαθμό θα εφαρμόζουν τα αντικυκλικά κεφαλαιακά αποθέματα ασφαλείας τρίτες χώρες που δεν είναι μέλη της BCBS.

               (6)

               Οι εντεταλμένες αρχές διαθέτουν εξουσίες για τη νομική προστασία των οικείων τραπεζικών τομέων από κινδύνους που προκύπτουν από την υπέρμετρη πιστωτική επέκταση σε τρίτες χώρες. Συγκεκριμένα, σε ορισμένες περιπτώσεις το άρθρο 139 της οδηγίας 2013/36/ΕΕ επιτρέπει στις εντεταλμένες αρχές κράτους μέλους να καθορίζουν ποσοστό αντικυκλικών αποθεμάτων ασφαλείας για χρηματοδοτικά ανοίγματα σε τρίτη χώρα, το οποίο υποχρεούται να εφαρμόζει κάθε ίδρυμα που έχει αδειοδοτηθεί στο εν λόγω κράτος μέλος προκειμένου να υπολογίζει ειδικά το αντικυκλικό κεφαλαιακό απόθεμα ασφαλείας του. Μία εντεταλμένη αρχή μπορεί να ενεργεί σε περιπτώσεις στις οποίες το ποσοστό αντικυκλικών αποθεμάτων ασφαλείας δεν έχει καθοριστεί και δεν έχει δημοσιευτεί από την οικεία αρχή της τρίτης χώρας για την εν λόγω τρίτη χώρα ή αν θεωρεί ότι το ποσοστό αντικυκλικών αποθεμάτων ασφαλείας που έχει καθοριστεί από την οικεία αρχή της τρίτης χώρας για την εν λόγω τρίτη χώρα δεν επαρκεί για την προστασία των εγχώριων τραπεζικών συστημάτων των κρατών μελών από πιθανές ζημίες που συνδέονται με την υπέρμετρη πιστωτική επέκταση στην εν λόγω τρίτη χώρα.

               (7)

               Αν δεν γίνει συντονισμένα, ο καθορισμός των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες μπορεί να οδηγήσει σε διαφορετικές κεφαλαιακές απαιτήσεις εντός της Ένωσης για χρηματοδοτικά ανοίγματα στην ίδια τρίτη χώρα και για τους ίδιους κινδύνους. Κατά την ανάλυση των εξελίξεων σε μία τρίτη χώρα οι εντεταλμένες αρχές θα μπορούσαν να καταλήξουν σε διαφορετικά συμπεράσματα ως προς το αν η πιστωτική επέκταση στη χώρα αυτή είναι ή δεν είναι υπέρμετρη και αν θέτει το τραπεζικό της σύστημα σε κίνδυνο ο οποίος θα πρέπει να μετριαστεί. Ακόμη και αν οι εντεταλμένες αρχές καταλήξουν στην ίδια αξιολόγηση κινδύνου, μπορεί να καταλήξουν σε διαφορετικά συμπεράσματα ως προς το επίπεδο του κατάλληλου ποσοστού αντικυκλικών αποθεμάτων ασφαλείας που θα ήταν απαραίτητο για την άμβλυνση του κινδύνου.

               (8)

               Αν δεν γίνει συντονισμένα, και η αναγνώριση των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες μπορεί να οδηγήσει σε διαφορετικές κεφαλαιακές απαιτήσεις εντός της Ένωσης. Το δίκαιο της Ένωσης απαιτεί την αναγνώριση ποσοστών αντικυκλικών αποθεμάτων ασφαλείας που έχουν καθοριστεί από άλλες εντεταλμένες αρχές ή από οικείες αρχές τρίτων χωρών για ποσοστά έως 2,5 %, με την επιφύλαξη των μεταβατικών διατάξεων που ισχύουν για τα έτη 2016 έως 2019, όπως ορίζει το άρθρο 160 της οδηγίας 2013/36/ΕΕ. Ενώ σύμφωνα με τη σύσταση ΕΣΣΚ/2014/1 οι εντεταλμένες αρχές θα πρέπει να αναγνωρίζουν γενικά τα ποσοστά αντικυκλικών αποθεμάτων ασφαλείας πέραν των υποχρεωτικών επιπέδων, αυτό ισχύει μόνο για ποσοστά αντικυκλικών αποθεμάτων ασφαλείας που έχουν καθοριστεί από εντεταλμένες αρχές άλλων χωρών της Ένωσης και όχι για εκείνα που έχουν καθοριστεί από οικείες αρχές τρίτων χωρών για τις τρίτες χώρες. Αυτό σημαίνει ότι ο τρόπος με τον οποίο αναγνωρίζονται τα ποσοστά αντικυκλικών αποθεμάτων ασφαλείας που έχουν καθοριστεί από τις οικείες αρχές τρίτων χωρών μπορεί να διαφέρει μεταξύ των χωρών της Ένωσης. Ειδικότερα, πριν από το 2019 ορισμένες εντεταλμένες αρχές μπορούν να επιλέξουν να εφαρμόσουν τις μεταβατικές διατάξεις, ενώ κάποιες άλλες μπορούν να επιλέξουν να αποκλίνουν από αυτές. Επιπλέον, από το 2019 ορισμένες εντεταλμένες αρχές μπορούν να επιλέξουν να αναγνωρίσουν εκούσια τα ποσοστά αντικυκλικών αποθεμάτων ασφαλείας άνω του 2,5 %, σε αντίθεση με κάποιες άλλες.

               (9)

               Η εφαρμογή διαφορετικών κεφαλαιακών απαιτήσεων εντός της Ένωσης για χρηματοδοτικά ανοίγματα στην ίδια τρίτη χώρα θα ήταν κατά κανόνα ανεπιθύμητη, καθώς θα υπονόμευε την ισοτιμία των όρων ανταγωνισμού στην Ένωση και θα επέτρεπε την εκδήλωση φαινομένων καταχρηστικής επιλογής ευνοϊκότερου πλαισίου προληπτικής εποπτείας («κανονιστικό αρμπιτράζ»). Τα πιστωτικά ιδρύματα χωρών της Ένωσης στις οποίες εφαρμόζεται χαμηλότερο ποσοστό αντικυκλικών αποθεμάτων ασφαλείας για χρηματοδοτικά ανοίγματα σε συγκεκριμένη τρίτη χώρα από εκείνο που εφαρμόζεται σε άλλες χώρες της Ένωσης θα αποκτούσαν κίνητρο να αυξήσουν το μερίδιό τους στην αγορά αυξάνοντας τον δανεισμό τους προς την εν λόγω τρίτη χώρα. Μία τέτοια αύξηση του δανεισμού θα μπορούσε να οδηγήσει σε μεγάλα, συγκεντρωμένα χρηματοδοτικά ανοίγματα των πιστωτικών ιδρυμάτων ορισμένης χώρας σε μία τρίτη χώρα. Εν τέλει, η ως άνω απουσία ισότιμων όρων ανταγωνισμού και η συνακόλουθη δημιουργία κινήτρων υπέρ του κανονιστικού αρμπιτράζ θα μπορούσαν να αποτελέσουν απειλή για τη χρηματοπιστωτική σταθερότητα της Ένωσης.

               (10)

               Ο ρόλος του Ευρωπαϊκού Συμβουλίου Συστημικού Κινδύνου (ΕΣΣΚ) συνίσταται στην εξασφάλιση της κατά κανόνα εφαρμογής, σε σχέση με συγκεκριμένη τρίτη χώρα, των ίδιων ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες σε ολόκληρη την Ένωση. Εν προκειμένω το ΕΣΣΚ έχει ρητή εντολή να επιτευχθεί συνοχή σύμφωνα με το άρθρο 139 παράγραφος 3 της οδηγίας 2013/36/ΕΕ. Το ΕΣΣΚ θεωρεί ότι μπορεί να διεκπεραιώσει καλύτερα αυτή την εντολή προάγοντας σε επίπεδο Ένωσης μία συνεκτική προσέγγιση της αναγνώρισης και του καθορισμού των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες.

               (11)

               Η παρούσα σύσταση αποσκοπεί στη διασφάλιση της κατά κανόνα εφαρμογής, σε επίπεδο Ένωσης, του ίδιου ποσοστού αντικυκλικών αποθεμάτων ασφαλείας για χρηματοδοτικά ανοίγματα σε συγκεκριμένη τρίτη χώρα. Καλύπτει: α) την αναγνώριση από τις εντεταλμένες αρχές του ποσοστού αντικυκλικών αποθεμάτων ασφαλείας που έχει καθοριστεί από την οικεία αρχή τρίτης χώρας για την εν λόγω τρίτη χώρα· β) τον καθορισμό από τις εντεταλμένες αρχές ενός ποσοστού αντικυκλικών αποθεμάτων ασφαλείας για χρηματοδοτικά ανοίγματα σε τρίτη χώρα· γ) τον καθορισμό από τις εντεταλμένες αρχές χαμηλότερου ποσοστού αντικυκλικών αποθεμάτων ασφαλείας, όταν μειώνονται ή υλοποιούνται κίνδυνοι σε συγκεκριμένη τρίτη χώρα· και δ) την κοινοποίηση του ποσοστού αντικυκλικών αποθεμάτων ασφαλείας για χρηματοδοτικά ανοίγματα σε τρίτη χώρα από τις εντεταλμένες αρχές.

               (12)

               Η σύσταση Α αποσκοπεί στη διασφάλιση της κατά κανόνα αναγνώρισης από τις εντεταλμένες αρχές του ίδιου ποσοστού αντικυκλικών κεφαλαιακών αποθεμάτων ασφαλείας που έχει καθοριστεί από συγκεκριμένη αρχή τρίτης χώρας για την εν λόγω τρίτη χώρα. Για να το επιτύχει αυτό, εκκινεί από την προβλεπόμενη στο δίκαιο της Ένωσης απαίτηση πλήρους αναγνώρισης ποσοστών αντικυκλικών αποθεμάτων ασφάλειας έως 2,5 %, με την επιφύλαξη των μεταβατικών ρυθμίσεων. Συνιστάται στις εντεταλμένες αρχές να συντονίζουν την αναγνώριση των ποσοστών αντικυκλικών αποθεμάτων ασφαλείας άνω του 2,5 % μέσω του ΕΣΣΚ. Σε μία τέτοια περίπτωση το ΕΣΣΚ θα εκδίδει σύσταση για την παροχή καθοδήγησης στις εντεταλμένες αρχές σχετικά με το εάν και κατά πόσο θα πρέπει να αναγνωριστεί το υψηλότερο ποσστό αντικυκλικών αποθεμάτων ασφαλείας που έχει καθοριστεί από ορισμένη τρίτη χώρα. Ενώ ο καθορισμός ποσοστών αντικυκλικού αποθέματος ασφαλείας από τρίτες χώρες που είναι μέλη της BCBS θα παρακολουθείται από τη γραμματεία του ΕΣΣΚ, οι εντεταλμένες αρχές θα πρέπει να ενημερώνουν το ΕΣΣΚ όταν μία τρίτη χώρα που δεν είναι μέλος της BCBS καθορίζει ποσοστό αντικυκλικών αποθεμάτων ασφαλείας άνω του 2,5 %. Συνιστάται περαιτέρω στις εντεταλμένες αρχές να ενημερώνουν το ΕΣΣΚ, όταν δεν είναι βέβαιες αν συγκεκριμένο μέτρο που έχει υιοθετήσει τρίτη χώρα θα πρέπει να αναγνωριστεί ως αντικυκλικό απόθεμα ασφαλείας σύμφωνα με την οδηγία 2013/36/ΕΕ. Σε τέτοιες περιπτώσεις το ΕΣΣΚ θα εκδίδει σύσταση για την παροχή καθοδήγησης.

               (13)

               Η σύσταση Β αποσκοπεί να διασφαλίσει ότι κατά την άσκηση των αρμοδιοτήτων τους για τον καθορισμό του ποσοστού αντικυκλικών αποθεμάτων ασφαλείας για χρηματοδοτικά ανοίγματα σε συγκεκριμένη τρίτη χώρα οι εντεταλμένες αρχές καθορίζουν το ποσοστό αυτό στο ίδιο επίπεδο. Οι εντεταλμένες αρχές καλούνται να ασκούν τις αρμοδιότητές τους κατά το άρθρο 139 της οδηγίας 2013/36/ΕΕ. Ειδικότερα, αυτές θα πρέπει να εξακριβώνουν σε ποιες τρίτες χώρες έχει σημαντικά χρηματοδοτικά ανοίγματα το τραπεζικό σύστημα της χώρας τους. Επιπλέον, θα πρέπει να παρακολουθούν τις εξελίξεις σε αυτές τις τρίτες χώρες με σκοπό τον εντοπισμό ενδείξεων υπέρμετρης πιστωτικής επέκτασης. Αν οι εντεταλμένες αρχές εντοπίζουν τέτοιες ενδείξεις σε μία από τις τρίτες χώρες που παρακολουθούν και θεωρούν ότι απαιτείται ο καθορισμός ποσοστού αντικυκλικών αποθεμάτων ασφαλείας για τα χρηματοδοτικά ανοίγματα προς την εν λόγω τρίτη χώρα, θα πρέπει να ενημερώνουν του ΕΣΣΚ. Αν το ΕΣΣΚ θεωρεί ότι απαιτείται ο συντονισμός μέτρων άμβλυνσης σε ολόκληρη την Ένωση, θα εκδίδει σύσταση προς τις εντεταλμένες αρχές σχετικά με τον καθορισμό του κατάλληλου ποσοστού αντικυκλικών αποθεμάτων ασφαλείας για τα χρηματοδοτικά ανοίγματα προς τη συγκεκριμένη τρίτη χώρα.

               (14)

               Η σύσταση Γ αποσκοπεί να διασφαλίσει ότι, όταν ο καθορισμός χαμηλότερου ποσοστού αντικυκλικών αποθεμάτων ασφαλείας για χρηματοδοτικά ανοίγματα σε συγκεκριμένη τρίτη χώρα δικαιολογείται λόγω της μείωσης ή υλοποίησης των κινδύνων, εφαρμόζεται το ίδιο, χαμηλότερο ποσοστό αντικυκλικών αποθεμάτων ασφαλείας σε ολόκληρη την Ένωση. Για τον σκοπό αυτό συνιστάται στις εντεταλμένες αρχές να ακολουθούν κατά τον καθορισμό χαμηλότερου ποσοστού αντικυκλικών αποθεμάτων ασφαλείας για χρηματοδοτικά ανοίγματα σε συγκεκριμένη τρίτη χώρα την ίδια διαδρομή που ακολούθησαν και κατά την αύξηση του εν λόγω ποσοστού. Αυτό σημαίνει ότι αν οι εντεταλμένες αρχές έχουν αναγνωρίσει ή καθορίσει ένα ποσοστό αντικυκλικών αποθεμάτων ασφαλείας για χρηματοδοτικά ανοίγματα σε τρίτη χώρα σύμφωνα με σύσταση του ΕΣΣΚ, θα πρέπει να συνεργάζονται με το ΕΣΣΚ για τον καθορισμό του κατάλληλου επιπέδου ποσοστού αντικυκλικών αποθεμάτων ασφαλείας για χρηματοδοτικά ανοίγματα στην εν λόγω τρίτη χώρα, όταν αυτή καθορίζει χαμηλότερο ποσοστό αντικυκλικών αποθεμάτων ασφαλείας. Στην περίπτωση αυτή το ΕΣΣΚ θα εκδίδει σύσταση για την παροχή καθοδήγησης στις εντεταλμένες αρχές σχετικά με το κατάλληλο ποσοστό αντικυκλικών αποθεμάτων ασφαλείας για χρηματοδοτικά ανοίγματα στη συγκεκριμένη τρίτη χώρα. Ενώ ο καθορισμός ποσοστών αντικυκλικών αποθεμάτων ασφαλείας από τρίτες χώρες που είναι μέλη της BCBS θα παρακολουθείται από το ΕΣΣΚ, οι εντεταλμένες αρχές θα πρέπει να ενημερώνουν το ΕΣΣΚ όταν μία τρίτη χώρα που δεν είναι μέλος της BCBS καθορίζει χαμηλότερο ποσοστό αντικυκλικών αποθεμάτων ασφαλείας. Εφόσον κατόπιν σύστασης του ΕΣΣΚ οι εντεταλμένες αρχές έχουν αναγνωρίσει ή καθορίσει ένα ποσοστό αντικυκλικών αποθεμάτων ασφαλείας για χρηματοδοτικά ανοίγματα σε τρίτη χώρα, συνιστάται σε αυτές περαιτέρω να ενημερώνουν το ΕΣΣΚ αν θεωρούν ότι έχουν μειωθεί ή υλοποιούνται οι κίνδυνοι στη συγκεκριμένη χώρα.

               (15)

               Η σύσταση Δ αποσκοπεί στη διασφάλιση σαφήνειας εντός της Ένωσης κατά την κοινοποίηση των αποφάσεων σχετικά με τα ποσοστά αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες. Αυτό αναμένεται να συνδράμει στη διαχείριση της δικαιολογημένης εμπιστοσύνης των πολιτών και να διασφαλίσει τη δυνατότητα συντονισμού των ενεργειών μεταξύ των εντεταλμένων αρχών και ενίσχυσης της αξιοπιστίας, υπευθυνότητας και αποτελεσματικότητας της μακροπροληπτικής πολιτικής. Προκειμένου να επιτευχθεί αυτό, κατά τη διαδικασία αναγνώρισης, καθορισμού και μείωσης των ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες οι εντεταλμένες αρχές θα πρέπει να εφαρμόζουν την ίδια αρχή που προβλέπεται στη σύσταση ΕΣΣΚ/2014/1 για την ανακοίνωση των ποσοστών αντικυκλικών αποθεμάτων ασφαλείας για εγχώρια χρηματοδοτικά ανοίγματα.

               (16)

               Σύμφωνα με το άρθρο 136 της οδηγίας 2013/36/ΕΕ, κάθε κράτος μέλος υποχρεούται να ορίσει μία υπεύθυνη δημόσια αρχή ή φορέα για τον καθορισμό και την αναγνώριση ποσοστών αντικυκλικών αποθεμάτων ασφαλείας. Επίσης, ο κανονισμός (ΕΕ) αριθ. 1024/2013 (5) αναθέτει συγκεκριμένα καθήκοντα στην Ευρωπαϊκή Κεντρική Τράπεζα (ΕΚΤ). Ειδικότερα, η ΕΚΤ μπορεί να επιβάλλει υψηλότερες απαιτήσεις για τα αντικυκλικά αποθέματα ασφαλείας από αυτές των εθνικών εντεταλμένων αρχών που συμμετέχουν στον ενιαίο εποπτικό μηχανισμό και έχει όλες τις εξουσίες και τις υποχρεώσεις που έχουν οι εντεταλμένες αρχές βάσει του σχετικού δικαίου της Ένωσης. Αποκλειστικά για τον σκοπό αυτό η ΕΚΤ θεωρείται εντεταλμένη αρχή.

               (17)

               Οι συστάσεις του ΕΣΣΚ δημοσιεύονται αφού το Συμβούλιο ενημερωθεί για την πρόθεση του γενικού συμβουλίου να προβεί στη δημοσίευσή τους και του παρασχεθεί η δυνατότητα να απαντήσει,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   ΕΝΟΤΗΤΑ 1

      ΣΥΣΤΑΣΕΙΣ

      Σύσταση A — Αναγνώριση ποσοστών αντικυκλικών αποθεμάτων ασφαλείας που έχουν καθοριστεί από αρχές τρίτων χωρών

               1.

               Σε περίπτωση που οικεία αρχή τρίτης χώρας καθορίζει για τη χώρα αυτή ποσοστό αντικυκλικών αποθεμάτων ασφαλείας άνω του 2,5 %, συνιστάται στις εντεταλμένες αρχές να ενημερώνουν αμέσως το ΕΣΣΚ προκειμένου να ζητούν καθοδήγηση για την ομοιόμορφη αναγνώριση σε ολόκληρη την Ένωση, εκτός εάν το ποσοστό εφαρμόζεται σε χώρα που είναι μέλος της BCBS ή το ΕΣΣΚ έχει ήδη ενημερωθεί σχετικά από άλλη εντεταλμένη αρχή. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ.

               2.

               Σε περίπτωση που οι εντεταλμένες αρχές δεν είναι βέβαιες αν συγκεκριμένο μέτρο που έχει ληφθεί από αρχή τρίτης χώρας θα πρέπει να αναγνωριστεί ως ποσοστό αντικυκλικών αποθεμάτων ασφαλείας σύμφωνα με την οδηγία 2013/36/ΕΕ, συνιστάται σε αυτές να ενημερώνουν αμέσως το ΕΣΣΚ, εκτός εάν αυτό έχει ήδη ενημερωθεί από άλλη εντεταλμένη αρχή. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ.

      Σύσταση B — Καθορισμός ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες

               1.

               Συνιστάται στις εντεταλμένες αρχές να προσδιορίζουν τις σημαντικές τρίτες χώρες σε ετήσια βάση. Ο εν λόγω προσδιορισμός θα πρέπει να βασίζεται, χωρίς ωστόσο να περιορίζεται, σε ποσοτικές πληροφορίες σχετικά με τα χρηματοδοτικά ανοίγματα των ιδρυμάτων με εγχώρια άδεια σε τρίτες χώρες. Συνιστάται στις εντεταλμένες αρχές να υποβάλλουν στο ΕΣΣΚ κατάλογο των εν λόγω σημαντικών τρίτων χωρών κατά το δεύτερο τρίμηνο κάθε έτους, χρησιμοποιώντας το υπόδειγμα του παραρτήματος II της παρούσας σύστασης.

               2.

               Συνιστάται στις εντεταλμένες αρχές να παρακολουθούν τους κινδύνους από την υπέρμετρη πιστωτική επέκταση στις σημαντικές τρίτες χώρες που προσδιορίζονται σύμφωνα με την παράγραφο 1 τουλάχιστον σε ετήσια βάση, με εξαίρεση τις χώρες που ήδη παρακολουθούνται από το ΕΣΣΚ σύμφωνα με την οδηγία ΕΣΣΚ/2015/3 (6). Συνιστάται στις εντεταλμένες αρχές να ενημερώνουν το ΕΣΣΚ για τις περιπτώσεις που αποφασίζουν να μην παρακολουθούν μία σημαντική τρίτη χώρα, επειδή αυτή παρακολουθείται ήδη από το ΕΣΣΚ σύμφωνα με την απόφαση ΕΣΣΚ/2015/3. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος II της παρούσας σύστασης για να ενημερώνουν το ΕΣΣΚ για τις περιπτώσεις αυτές.

               3.

               Συνιστάται στις εντεταλμένες αρχές να ενημερώνουν το ΕΣΣΚ οσάκις θεωρούν ότι η οικεία αρχή τρίτης χώρας θα πρέπει να καθορίσει και να δημοσιεύσει ποσοστό αντικυκλικών αποθεμάτων ασφαλείας για την εν λόγω χώρα ή όταν το επίπεδο του ποσοστού αντικυκλικών αποθεμάτων ασφαλείας που έχει καθοριστεί και δημοσιευτεί από την οικεία αρχή τρίτης χώρας για την εν λόγω χώρα δεν θεωρείται επαρκές για την προστασία των εγχώριων χρηματοπιστωτικών ιδρυμάτων από τους κινδύνους της υπέρμετρης πιστωτικής επέκτασης στη συγκεκριμένη τρίτη χώρα. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ σχετικά.

      Σύσταση Γ — Καθορισμός χαμηλότερου ποσοστού αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες

               1.

               Εάν το ποσοστό αντικυκλικών αποθεμάτων ασφαλείας που καθορίστηκε από την οικεία αρχή τρίτης χώρας έχει αναγνωριστεί βάσει σύστασης του ΕΣΣΚ και η οικεία αρχή της τρίτης χώρας καθορίσει χαμηλότερο ποσοστό αντικυκλικών αποθεμάτων ασφαλείας, συνιστάται στις εντεταλμένες αρχές να ενημερώνουν αμέσως το ΕΣΣΚ προκειμένου να ζητούν καθοδήγηση για την ομοιόμορφη αναγνώριση ή τον καθορισμό των νέων χαμηλότερων ποσοστών αντικυκλικών αποθεμάτων ασφαλείας, εκτός εάν το εν λόγω ποσοστό εφαρμόζεται σε χώρα που είναι μέλος της BCBS ή το ΕΣΣΚ έχει ήδη ενημερωθεί για το νέο χαμηλότερο ποσοστό αντικυκλικών αποθεμάτων ασφαλείας από άλλη εντεταλμένη αρχή. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ σχετικά.

               2.

               Αν η οικεία αρχή τρίτης χώρας καθορίσει χαμηλότερο ποσοστό αντικυκλικών αποθεμάτων ασφαλείας και το ποσοστό αντικυκλικών αποθεμάτων ασφαλείας που εφαρμόζεται σε χρηματοδοτικά ανοίγματα στην εν λόγω τρίτη χώρα είχε καθοριστεί βάσει σύστασης του ΕΣΣΚ, συνιστάται στις εντεταλμένες αρχές να ενημερώνουν αμέσως το ΕΣΣΚ προκειμένου να ζητούν καθοδήγηση ως προς το αν θα πρέπει να εφαρμοστεί χαμηλότερο ποσοστό αντικυκλικών αποθεμάτων ασφαλείας στα χρηματοδοτικά ανοίγματα στην εν λόγω τρίτη χώρα, εκτός εάν το ποσοστό αυτό εφαρμόζεται σε χώρα που είναι μέλος της BCBS ή το ΕΣΣΚ έχει ήδη ενημερωθεί για το νέο χαμηλότερο ποσοστό αντικυκλικών αποθεμάτων ασφαλείας από άλλη εντεταλμένη αρχή. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ σχετικά.

               3.

               Αν το ποσοστό αντικυκλικών αποθεμάτων ασφαλείας που εφαρμόζεται σε χρηματοδοτικά ανοίγματα σε μία τρίτη χώρα είχε καθοριστεί βάσει σύστασης του ΕΣΣΚ και ορισμένη εντεταλμένη αρχή θεωρεί ότι οι κίνδυνοι υλοποιούνται ή μειώνονται, συνιστάται στην εν λόγω εντεταλμένη αρχή να ενημερώνει αμέσως το ΕΣΣΚ προκειμένου να ζητεί καθοδήγηση ως προς το αν θα πρέπει να εφαρμοστεί χαμηλότερο ποσοστό αντικυκλικών αποθεμάτων ασφαλείας στα χρηματοδοτικά ανοίγματα στην εν λόγω τρίτη χώρα, εκτός εάν το ΕΣΣΚ έχει ήδη ενημερωθεί από άλλη εντεταλμένη αρχή. Συνιστάται στις εντεταλμένες αρχές να χρησιμοποιούν το υπόδειγμα του παραρτήματος I της παρούσας σύστασης για να ενημερώνουν το ΕΣΣΚ.

      Σύσταση Δ — Ανακοίνωση αποφάσεων σχετικά με την αναγνώριση και τον καθορισμό ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες

   Συνιστάται στις εντεταλμένες αρχές να τροποποιούν τις στρατηγικές και τα πλαίσια επικοινωνίας τους που έχουν αναπτυχθεί σύμφωνα με την αρχή 5 της σύστασης A της ενότητας 1 της σύστασης ΕΣΣΚ/2014/1, προκειμένου να συμπεριλαμβάνονται οι αποφάσεις αναγνώρισης και καθορισμού ποσοστών αντικυκλικών αποθεμάτων ασφαλείας για χρηματοδοτικά ανοίγματα σε τρίτες χώρες.
   ΕΝΟΤΗΤΑ 2

      ΕΦΑΡΜΟΓΗ

   1.   Ερμηνεία

   Για τους σκοπούς της παρούσας σύστασης ισχύουν οι ακόλουθοι ορισμοί:

               α)

               «ποσοστό αντικυκλικών αποθεμάτων ασφαλείας»: νοείται όπως στο άρθρο 128 παράγραφος 7 της οδηγίας 2013/36/ΕΕ·

               β)

               «εντεταλμένη αρχή»: νοείται όπως στη σύσταση ΕΣΣΚ/2014/1·

               γ)

               «ίδρυμα με εγχώρια άδεια»: ίδρυμα που έχει λάβει άδεια σε κράτος μέλος για το οποίο συγκεκριμένη εντεταλμένη αρχή είναι υπεύθυνη για τον καθορισμό ποσοστού αντικυκλικών αποθεμάτων ασφαλείας·

               δ)

               «σημαντικά χρηματοδοτικά ανοίγματα»: χρηματοδοτικά ανοίγματα που δυνητικά θα μπορούσαν να οδηγήσουν σε σημαντικές ζημίες στα ιδρύματα με εγχώρια άδεια συγκεκριμένης χώρας, επηρεάζοντας αρνητικά τη χρηματοπιστωτική σταθερότητα στη χώρα αυτή·

               ε)

               «σημαντική τρίτη χώρα»: η τρίτη χώρα στην οποία ιδρύματα με εγχώρια άδεια έχουν σημαντικά χρηματοδοτικά ανοίγματα·

               στ)

               «οικεία αρχή τρίτης χώρας»: η δημόσια αρχή ή φορέας που είναι υπεύθυνη για τον καθορισμό ποσοστών αντικυκλικών αποθεμάτων ασφαλείας σε τρίτη χώρα·

               ζ)

               «τρίτη χώρα»: κάθε χώρα εκτός του Ενιαίου Οικονομικού Χώρου.

         2.   Κριτήρια συμμόρφωσης

   Οι αποδέκτες οφείλουν να κοινοποιούν τις ενέργειες στις οποίες προβαίνουν προς εφαρμογή της παρούσας σύστασης ή να αιτιολογούν επαρκώς τυχόν αδράνειά τους. Οι σχετικές εκθέσεις περιέχουν κατ’ ελάχιστον:

               α)

               πληροφορίες σχετικά με το είδος και το χρονοδιάγραμμα των ενεργειών στις οποίες προβαίνουν·

               β)

               αξιολόγηση του βαθμού επίτευξης των στόχων της παρούσας σύστασης βάσει των ως άνω ενεργειών·

               γ)

               λεπτομερή αιτιολόγηση τυχόν αδράνειας ή παρέκκλισης από την παρούσα σύσταση, συμπεριλαμβανομένης τυχόν καθυστέρησης στην υποβολή εκθέσεων.

         3.   Χρονοδιάγραμμα ενεργειών προς εφαρμογή των συστάσεων

               1.

               Οι αποδέκτες παρακαλούνται να κοινοποιούν στο ΕΣΣΚ, στο Συμβούλιο και στην Επιτροπή τις ενέργειες στις οποίες προβαίνουν προς εφαρμογή της παρούσας σύστασης ή να αιτιολογούν τυχόν αδράνειά τους εντός των προθεσμιών που ορίζονται κατωτέρω.

               2.

                  Σύσταση A — Συνιστάται στις εντεταλμένες αρχές να εφαρμόσουν τη σύσταση A σημεία 1 και 2 αμέσως μόλις επέλθει η κατάσταση που προβλέπεται σε αυτή και να υποβάλουν στο ΕΣΣΚ έως την 31η Δεκεμβρίου 2020 έκθεση για την εφαρμογή της.

               3.

                  Σύσταση Β — Οι εντεταλμένες αρχές οφείλουν:

                           α)

                           να κοινοποιήσουν στο ΕΣΣΚ έως την 31η Δεκεμβρίου 2016 κατάλογο των κριτηρίων που έχουν θεσπιστεί για την αξιολόγηση της σημασίας των οικείων τρίτων χωρών, προκειμένου να εφαρμόσουν τη σύσταση B σημείο 1·

                           β)

                           να εφαρμόσουν τη σύσταση B σημείο 1 αμέσως μόλις επέλθει η κατάσταση που προβλέπεται σε αυτή και να υποβάλουν στο ΕΣΣΚ έως την 31η Δεκεμβρίου 2020 έκθεση για την εφαρμογή της·

                           γ)

                           να υποβάλουν στο ΕΣΣΚ έως την 31η Δεκεμβρίου 2016 έκθεση σχετικά με τον τρόπο παρακολούθησης των κινδύνων από την υπέρμετρη πιστωτική επέκταση σε σημαντικές τρίτες χώρες για τους σκοπούς της εφαρμογής της σύστασης B σημείο 2·

                           δ)

                           να εφαρμόσουν τη σύσταση B σημείο 3 αμέσως μόλις επέλθει η κατάσταση που προβλέπεται σε αυτή και να υποβάλουν στο ΕΣΣΚ έως την 31η Δεκεμβρίου 2020 έκθεση για την εφαρμογή της.

               4.

                  Σύσταση Γ — Οι εντεταλμένες αρχές οφείλουν να εφαρμόσουν τη σύσταση Γ σημεία 1, 2 και 3 αμέσως μόλις επέλθει η κατάσταση που προβλέπεται σε αυτή και να υποβάλουν στο ΕΣΣΚ έως την 31η Δεκεμβρίου 2020 έκθεση για την εφαρμογή της.

               5.

                  Σύσταση Δ — Οι εντεταλμένες αρχές οφείλουν να υποβάλουν στο ΕΣΣΚ έως την 31η Δεκεμβρίου 2016 έκθεση για την εφαρμογή της σύστασης Δ.

               6.

               Το γενικό συμβούλιο αποφασίζει πότε απαιτείται αναθεώρηση ή επικαιροποίηση της παρούσας σύστασης με γνώμονα την εμπειρία όσον αφορά τον καθορισμό και την αναγνώριση των ποσοστών αποθεμάτων ασφαλείας για χρηματοδοτικά ανοίγματα σε τρίτες χώρες σύμφωνα με την οδηγία 2013/36/ΕΕ ή τις εξελίξεις όσον αφορά τις διεθνώς συμφωνημένες πρακτικές.

         4.   Παρακολούθηση και αξιολόγηση

               α)

               Η γραμματεία του ΕΣΣΚ:

                           i)

                           παρέχει συνδρομή στους αποδέκτες, μεταξύ άλλων διευκολύνοντας τη συντονισμένη υποβολή εκθέσεων, παρέχοντας σχετικά υποδείγματα και διευκρινίζοντας, όπου κρίνεται απαραίτητο, τη διαδικασία και το χρονοδιάγραμμα για τη συμμόρφωση·

                           ii)

                           ελέγχει τη συμμόρφωση των αποδεκτών, μεταξύ άλλων παρέχοντας τη συνδρομή της κατόπιν αιτήματός τους, και υποβάλλει αναφορά συμμόρφωσης στο γενικό συμβούλιο.

               β)

               Το γενικό συμβούλιο αξιολογεί τις ενέργειες και τις αιτιολογίες που αναφέρουν οι αποδέκτες και αποφασίζει αν η παρούσα σύσταση έχει τηρηθεί ή όχι και αν οι αποδέκτες αιτιολόγησαν ή όχι επαρκώς την αδράνειά τους.

      Φρανκφούρτη, 11 Δεκεμβρίου 2015.

            Ο Πρόεδρος του ΕΣΣΚ

         Mario DRAGHI

      (1)  ΕΕ L 331 της 15.12.2010, σ. 1.

      (2)  ΕΕ L 176 της 27.6.2013, σ. 338.

      (3)  ΕΕ C 58 της 24.2.2011, σ. 4.

      (4)  Σύσταση ΕΣΣΚ/2014/1 του Ευρωπαϊκού Συμβουλίου Συστημικού Κινδύνου, της 18ης Ιουνίου 2014, σχετικά με καθοδήγηση για τον καθορισμό των ποσοστών αντικυκλικών αποθεμάτων ασφαλείας (ΕΕ C 293 της 2.9.2014, σ. 1).

      (5)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (6)  Το αγγλικό κείμενο διατίθεται στον δικτυακό τόπο του ΕΣΣΚ (www.esrb.europa.eu).

      ΠΑΡΑΡΤΗΜΑ I
      ESRB TEMPLATE FOR RECOGNITION OR SETTING OF COUNTERCYCLICAL BUFFER RATES
      [NAME OF THE THIRD COUNTRY]

                     COMMUNICATING AUTHORITY

                  [NAME OF THE DESIGNATED AUTHORITY]

                     DESCRIPTION OF COUNTERCYCLICAL CAPITAL BUFFER MEASURE

                     Please describe the countercyclical capital buffer measure that is the subject matter of this communication as well as the countercyclical buffer rate that was set by the relevant third-country authority.

                     (Example: countercyclical buffer rate set at 0,625 % in THIRD COUNTRY XYZ with an implementation date of DD/MM/YYYY)

                     PURPOSE OF COMMUNICATION

                              ☐

                                 Recognition of a countercyclical buffer rate set by a relevant third-country authority in excess of 2,5 %, as provided in Recommendation A(1)

                              ☐

                                 Recognition of a countercyclical buffer rate set by a relevant third-country authority when it is unclear whether or not it can be recognised under the Union framework, as provided in Recommendation A(2)

                              ☐

                                 Setting of a countercyclical buffer rate for exposures to a third country in the event of inaction/insufficient action by the relevant third-country authority, as provided in Recommendation B(3)

                              ☐

                                 Setting of a countercyclical buffer rate for exposures to a third country that is higher than the countercyclical buffer rate set by the relevant third-country authority, as provided in Recommendation B(3)

                              ☐

                                 Setting or recognition of a countercyclical buffer rate at a lower rate by the relevant third-country authority when an ESRB recommendation had already been issued for recognition of the previous rate, as provided in Recommendation C(1)

                              ☐

                                 Setting or recognition of a countercyclical buffer rate at a lower rate by the relevant third-country authority when an ESRB recommendation had already been issued for setting a rate for exposures to that third country, as provided in Recommendation C(2)

                              ☐

                                 Setting of a countercyclical buffer rate for exposures to a third country at a rate lower than the previous rate already established by an ESRB recommendation and where there are signs of risks from excessive credit growth materialising or abating, as provided in Recommendation C(3).

                     HAS THE DESIGNATED AUTHORITY OF THE THIRD COUNTRY ASKED FOR RECOGNITION?

                              ☐

                                 YES

                              ☐

                                 NO

                              ☐

                                 DO NOT KNOW

                              ☐

                                 N/A

                     DESIRED TIMEFRAME FOR THE ESRB TO REACH A DECISION

                     OTHER RELEVANT INFORMATION

                     CONTACT DETAILS OF THE AUTHORITY

                     Please provide an e-mail address and telephone number for the relevant contact in your institution.

            The designated authority representing a Union jurisdiction should notify/inform the ESRB by sending the completed template to notifications@esrb.europa.eu

      ΠΑΡΑΡΤΗΜΑ II
      ESRB TEMPLATE TO IDENTIFY
      MATERIAL THIRD COUNTRIES FOR
      [NAME OF THE UNION JURISDICTION]

                     NOTIFYING AUTHORITY

                     MATERIAL THIRD COUNTRIES

                     METHODOLOGY USED FOR IDENTIFYING A MATERIAL THIRD COUNTRY

                     Please describe the methodology used pursuant to Articles 3 and 4 of Decision ESRB/2015/3

                     [COUNTRY 1] – ___%

                     […] – ___%

                     [COUNTRY …N] – ___%

                     MATERIAL THIRD COUNTRIES NOT BEING MONITORED

                     Please provide details of cases where the notifying authority decided not to monitor a material third country because the ESRB is already monitoring it pursuant to Decision ESRB/2015/3

                     [COUNTRY 1]

                     OTHER RELEVANT INFORMATION USED TO IDENTIFY A MATERIAL THIRD COUNTRY

                     CONTACT DETAILS AT THE NOTIFYING AUTHORITY

                     Please provide an e-mail address and telephone number for the relevant contact in your institution.

            The designated authority representing a Union jurisdiction should notify the ESRB by sending the completed template to notifications@esrb.europa.eu
      This information should be provided annually during the second quarter of the year.


Avis juridique important

|

31981H0679

81/679/ΕΟΚ: Σύσταση της Επιτροπής της 29ης Ιουλίου 1981 περί της σύμβασης του Συμβουλίου της Ευρώπης για την προστασία του ατόμου κατά τη μηχανογράφηση στοιχείων προσωπικής φύσης

Επίσημη Εφημερίδα αριθ. L 246 της 29/08/1981 σ. 0031 - 0031 Ισπανική ειδική έκδοση: Κεφάλαιο 16 τόμος 1 σ. 0077  Πορτογαλική ειδική έκδοση : Κεφάλαιο 16 τόμος 1 σ. 0077

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1981  περί της συμβάσεως του Συμβουλίου της Ευρώπης για την προστασία του ατόμου κατά τη μηχανογράφηση στοιχείων προσωπικής φύσεως  (81/679/ΕΟΚ)  Ι  1. Με την καθιέρωση της μηχανογραφήεως και την επέκτασή της σε πλήθος τομέων της ανθρώπινης δραστηριότητας έχει αυξηθεί ο κίνδυνος καταχρηστικής χρήσεως των μηχανογραφικών στοιχείων. Αυτό ισχύει ιδίως για τα στοιχεία προσωπικής φύσεως. Η προστασία της ιδιωτικής ζωής επιβάλλει την πλήρη προστασία από τον κίνδυνο παρομοίας χρήσεως.  2. Η προστασία από τον κίνδυνο καταχρηστικής χρήσεως των μηχανογραφικών στοιχείων είναι αναπόσπαστο μέρος της προστασίας του ατόμου και έχει το χαρακτήρα θεμελιώδους δικαιώματος. Είναι επιθυμητό να υπάρξει προσέγγιση των ρυθμίσεων για την προστασία από τον κίνδυνο καταχρηστικής χρήσεως των μηχανογραφικών στοιχείων μεταξύ των Κρατών μελών των Ευρωπαϊκών Κοινοτήτων. Αυτό θα αποτελέσει σημαντική συμβολή στην πραγματοποίηση των δικαιωμάτων του πολίτη σε ευρωπαϊκή κλίμακα.  3. Εξάλλου, οι διαφορετικές νομοθετικές διατάξεις περί προστασίας από τον κίνδυνο καταχρηστικής χρήσεως των μηχανογραφικών στοιχείων στα διάφορα Κράτη μέλη δημιουργούν αποκλίνουσες προϋποθέσεις για τη μηχανογράφηση. Η δημιουργία και η λειτουργία κοινής αγοράς στον τομέα της μηχανογραφήσεως προϋποθέτει την εκτεταμένη προσέγγιση των νομοθετικών ρυθμίσεων για τη μηχανογράφηση καί, συνεπώς, για την προστασία από τον κίνδυνο καταχρηστικής χρήσεως των μηχανογραφικών στοιχείων. Εξάλλου, χάριν της ελεύθερης ροής των μηχανογραφικών στοιχείων και πληροφοριών μεταξύ των διαφόρων κρατών, και προκειμένου να εμποδισθεί η δημιουργία ανισοτήτων όσον αφορά τις συνθήκες του ανταγωνισμού καί, συνεπώς, να αποφευχθεί η νόθευση του ανταγωνισμού στην κοινή αγορά, είναι επιθυμητό να υπάρξει η προσέγγιση των νομοθεσιών για την προστασία από τον κίνδυνο της καταχρηστικής χρήσεως των μηχανογραφικών στοιχείων.  4. Η προσέγγιση και η κατοχύρωση των ρυθμίσεων για την προστασία από τον κίνδυνο καταχρηστικής χρήσεως των μηχανογραφικών στοιχείων αποτελεί τελικά το κατάλληλο μέτρο για την εξάλειψη των υφισταμένων επιφυλάξεων κατά της μηχανογραφήσεως και του αντίστοιχου βιομηχανικού κλάδου.  5. Η Επιτροπή των Ευρωπαϊκών Κοινοτήτων χαιρετίζει για τους λόγους αυτούς την ύπαρξη της συμβάσεως του Συμβουλίου της Ευρώπης για την προστασία του ατόμου κατά τη μηχανογράφηση στοιχείων προσωπικής φύσεως. Θεωρεί τη σύμβαση αυτή ως κατάλληλο μέτρο για τη δημιουργία ενιαίων ρυθμίσεων για την προστασία από τον κίνδυνο καταχρηστικής χρήσεως των μηχανογραφικών στοιχείων σε ευρωπαϊκή κλίμακα.  Στην περίπτωση όμως που δεν θα επιτευχθεί η υπογραφή και η επικύρωση της συμβάσεως από όλα τα Κράτη μέλη εντός λογικής προθεσμίας, η Επιτροπή διατηρεί το δικαίωμα να προτείνει στο Συμβούλιο την έκδοση νομοθετικής πράξεως βάσει της συνθήκης ΕΟΚ.  ΙΙ  Για τους λόγους αυτούς, η Επιτροπή, λαμβάνοντας υπόψη τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 155 δεύτερο εδάφιο, εξέδωσε την παρούσα σύσταση:  1. Η Επιτροπή συνιστά σε όλα τα Κράτη μέλη της Κοινότητος να υπογράψουν εντός του 1981, εφ' οσον δεν το έχουν ήδη πράξει, και να επικυρώσουν πριν από τη λήξη του 1982 τη σύμβαση του Συμβουλίου της Ευρώπης περί προστασίας του ατόμου κατά τη μηχανογράφηση στοιχείων προσωπικής φύσεως.  2. Η σύσταση αυτή απευθύνεται προς όλα τα Κράτη μέλη.  Έγινε στις Βρυξέλλες, στις 29 Ιουλίου 1981.  Για την 'Επιτροπή  Karl-Heinz NARJES  Μέλος της Επιτροπής